...ana zerbitzatzean, aurreneko platera ekartzean mahaikide guztiak zerbitzatu arte itxaron egin behar da; bigarren pla...\n...urua, Ainara Rodriguez, Andoaingo Euskara zinegotzia; mahaikideak, Goio Arana, Maria Gonzalez Gorosarri, Goizalde Landabaso e...\nEkitaldian hiru mahaikide aritu ziren. Javier Olaverri abokatu eta politologoak eta J...\n...ik ateratzen zaizkion hitz urriak lezio bat dira ( mahaikide duen kardinal lapiko zalearentzat batez ere): txirotasuna e...\n...4-VI-6-; egun hartan Jokin Muñoz izan nuen mahaikide -ohore bat-. Funtsean, zenbait artikulu eta testutan adiera...\n...iniarra» izateaz harro agertu zen, beste mahaikideen berandutzea agerian uzteko arazorik gabe. Oharrak bi moduta...\nALIZIA mahaikideak atenditzen ari da MIMI sartzen denean.\n...>, bikotekide zuen Miren Egaña, Herri Batasuneko mahaikide ohi eta Aralarreko parlamentari ohia. German Rodriguezek ga...\n...kari, eta adinez zaharrena eta gazteena, mahaikide. Gazteena izango da idazkaria. Ordezko izendatuko dira, bes...\n3.Lehendakariak eta bi mahaikidek osatuko dute mahaia; enpresan antzinatasunik luzeena duen l...\n...hal izango dio eginkizun hori mahaiko beste mahaikideren bati. Lan-agintaritzaren mendeko bulego publikoak, hurrengo...\n200 boluntario baino gehiago izango dira lanean ekainaren 5ean. Egilea(k) HITZARTU ELKARTEA. , Uztarria Komunikazio Taldea 2016 (2)\n...en antolakuntzako kideak: 24 lagun ibiliko dira mahaikideek izan ditzaketen beharrei erantzuteko prest: boto paperen fa...\n...ean zozketa eginez osatu ziren bozketa tokietako mahaikideak, osatu dira Kontrol eta Jarraipen batzordeak, baita kanpoti...\n...>zionean, etxera zihoala adierazi zien mahaikideei.\n...ela pentsatuz. Tabernariari botila whiskia eskatu eta mahaikideen kopak goraino bete zituen-. Ferminen alde!\n...> baten kontuak atera zituen Kojua deitzen zioten mahaikide batek, baina berehala eman zion ukondokoa ondoan zuen Abele...\n6/2006 Foru Legea, ekainaren 9koa, Kontratu publikoei buruzkoa. Egilea(k) NAO. Nafarroako Aldizkari Ofiziala, Nafarroako Gobernua 2006 (4)\n3. Mahaikideen izendapena iraunkorra izan daiteke edo berezia, kontratu ba...\n...k, gutxienez, osatuko dute kontratazio mahaia. Mahaikideetako bi kasuan kasuko kontratuaren arloko teknikari espezializat...\n...ren zerbitzuko langileen artetik izendatutako lau mahaikidek, gutxienez, osatuko dute kontratazio mahaia. Mahaikideetako...\n...ustifikatuz gero, administraziotik kanpoko pertsonak mahaikide tekniko izendatzen ahalko dira, kontratuko jardueraren sekt...\n75. atala: Hobe beharrez. Egilea(k) , GOENKALE. Goenkale, Euskal Irrati Telebista 2011 (1)\nMIREIA bere munduan, mahaikideen solasalditik oso urruti:\nANk gaur aztertuko du Velascok Aranalderen auzian izandako jarrera. Egilea(k) ERREDAKZIOA. , Euskal Irrati Telebista 2009 (1)\nBestalde, Auzitegi Nazionalak Batasuneko hiru mahaikideren behin-behineko espetxealdia luzatu edo ez erabakiko du gaur...\nARKUPEAN. Mikel Elorza. Kasko urdina kaki. Egilea(k) ELORZA, Mikel. Berria, Euskal Editorea SM 2014 (1)\n...ako banderaren masta baino ziri luzeagoa sartuz. Mahaikide izango dituztenek ere antzeko curriculumak izango dituzte, ...\n...k, nekeak, edo beste zerbait hobe lehenetsi izanak mahaikideetako batek edo denek. Nork daki? Berria zaigu guztia, ezezaguna,...\nARNALDO OTEGI ASKE. ANALISIA. Sasien gainetik. Egilea(k) URZELAI, Pello. Berria, Euskal Editorea SM 2008 (1)\n... erabat itxita zeudela irudikatzeko. Geroago beste mahaikideen gainean eroriko zen, Estatuaren apustua argi uzteko. Arnald...\nATZEKOZ AURRERA. Garinoain berreskuratu egin dute. Egilea(k) TUBIA, Iker. Berria, Euskal Editorea SM 2015 (2)\n...urik egon ondoren. Roman Iparragirre bozkalekuko mahaikideak argi azaldu zuen: «Hemen, besta gaur da; gaurkoa demokrazia...\n...k. Mahaiaren buru zen Laura Ongai, eta mahaikide Julio Navarro. «Azkenean, herritarren gobernua ateratzen ah...\nATZEKOZ AURRERA. Javier Rodriguez. Sukaldaria. «Denbora gehiago behar du Argentinako sukaldaritzak». Egilea(k) GARRALDA, Kerman. Berria, Euskal Editorea SM 2018 (1)\n...a upategian, beste afari bat prestatuko dut. 60 mahaikide izango dira, eta zazpi plater prestatuko ditut.Nolakoa da z...\n...> zaintzeko eredu idealaz eztabaidatu dute hiru mahaikideek, eta ikuspegi desberdinak izan arren, ados dira kontu batea...\nAhots andana, abesti bakarra. Egilea(k) BERRO, Irune. Berria, Euskal Editorea SM 2009 (2)\n...rezkoak direla nabarmendu zuten gainerako mahaikideek.\n... galdu egin dutela esan zuen Uribek, eta mahaikideek ez zioten arrazoirik kendu. Kontrara, «kontzertu asko erdi ...\nAingeru Guarda eta Kuatruena arteko bidegorria egokitu egingo dute. Egilea(k) BELOKI, Imanol. , Goiena Komunikazio Taldea 2017 (1)\n...osamen bat eta galdera bat egin zien mahaikideei.\nAldarrikapena, antzerkia eta zinema bat eginda. Egilea(k) GOROSTIDI, Xabi. , Goiena Komunikazio Taldea 2017 (1)\n...>bueltan. Sorpresatxo baterako tartea izango da, mahaikide batek gitarra hartu eta kantalditxoa eskainiko duelako.\nAlderdi Egunera joateko autobusa antolatu du Azpeitiko EAJk. Egilea(k) UZTARRIA. , Uztarria Komunikazio Taldea 2016 (1)\n...>, beren izenak ahalik azkarren eman ditzaten, mahaikideren batekin kontaktatuz.\n...arrebak eta zerbitzari lanetan genbiltzanok pozik, mahaikideak pozik zeudela ikusita. Eta Alex berriz algaraka, barreka, b...\n...>bere lehengusua Madari, Tamayo eta laurok ginen mahaikide bakarrak. Ez geneukan ezer ospatzeko, batzen gintuen adiski...\n...>? -esan zuen bat-batean Ahmetek, bere hitzak mahaikide guztiei zabalduz.\n...enean, amona txaloka hasi baitzen. Beste mahaikideak, ordea, isilik geratu ziren.\nJan ahala, mahaikideak bilduz joan zitzaizkien. Amak, bere lezioa eten eta guztiak...\nAndres Urrutia: 'Jose Antonio Arana, herritarra eta herriarentzat'. Egilea(k) ERREDAKZIOA. , Euskal Irrati Telebista 2011 (1)\n...>gaztetxoen narrazio lehiaketan berarekin batera mahaikide izatea. Jose Antonio zen gure buru eta hark xehetasun eta z...\nApirilari dagokion Udal ohizko batzordea egingo da gaur. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2011 (2)\n...a dirukontuak; alkatearen dekretuak; hauteskunde egunerako mahaikideen zozketa; gaztetxeko batzorde solaskidea izendatzea; hitzari...\nArnaldo Otegi aske. Ibilbidea. Itzaletik aske, itzal handiagoz. Egilea(k) IRURETAGOIENA, Hodei. Berria, Euskal Editorea SM 2016 (1)\nLepoa mahaikideen artean jiratu zuen, ahoskatu gabeko galderaren erantzunaren...\n...bat baizik, orrazkera oso deigarriarekin, beste mahaikideen antzera. Gizon misteriotsuaren eskuinean maskara handi bat ...\nArzalluz: 'Arnaldok eta beste atxilotuek errespetua merezi dute'. Egilea(k) ERREDAKZIOA. , Euskal Irrati Telebista 2009 (1)\n...iaga LABeko idazkari nagusi ohiarekin, Rufi Etxeberria mahaikide historikoaren eta beste hainbat pertsonarekin batera.\n...ere, eta beste astebetean Kataluniako Legebiltzarreko mahaikideei, Forcadell buru, bermeak ezartzeko. Zortzi irakaslek ere de...\nAurore Martin atxilotu dute Donibane Garazin, euroagindua jaso ondore. Egilea(k) ERREDAKZIOA. , Euskal Irrati Telebista 2010 (1)\nFrantziako Poliziak Aurore Martín Batasunako mahaikide ohia atxilotu du gaur goizean Donibane Garazin, Auzitegi Na...\n...> komentario matxistei? Afarian izterra laztandu dizun mahaikideari? Trenean bularretara begira adi-adi duzun pareko bidaiariar...\nAutonomia izanen du ardatz Batasunak Ipar Euskal Herrian. Egilea(k) RENTERIA, Aitor. Berria, Euskal Editorea SM 2008 (1)\n...zeko», adierazi zuen Jean Claude Agerre Batasuneko mahaikideak. Eztabaida zuzentzen zuen mahaian hiru herrialdeetako ordez...\nAutonomiaren eskaerarekin josiko du Batasunak ikasturte politiko berria. Egilea(k) BIDEGAIN, Eneko. Berria, Euskal Editorea SM 2008 (1)\n...uten atzo Jean-Claude Agerre eta Migel Torre Batasuneko mahaikideek. «Herri eskubideen onarpenaren eskema» garatu nahi du Batas...\nAuzipetzearen berri ematen hasi zaie Garzon ezker abertzaleko kideei. Egilea(k) AGENTZIAK. Berria, Euskal Editorea SM 2009 (1)\n...>Barrena eta Patxi Urrutia (otsailean) mahaikideak; EAE-ANVko presidente Kepa Bereziartua eta idazkari nagusi ...\nAuzitegi Nazionalak aske utzi du Rufi Etxeberria. Egilea(k) ERREDAKZIOA. , Euskal Irrati Telebista 2009 (2)\n...gi Nazionalak aske utzi du Rufi Etxeberria Batasuneko mahaikide historikoa lau urtez espetxeratuta egon ondoren.\nBatasuneko mahaikide historikoa 2007. urtetik egon da espetxean eta oraindik ez ...\n...madoreak, buruan. Zoruan borrokatu dira ondoren, mahaikideen hanka artean.\nBATASUNAREN KONTRAKO OPERAZIOA. Batasuneko hamalau lagun atxilotu dituzte Iparraldean. Frantziako Poliziak Batasuneko Ipar Euskal Herriko arduradunak eta langileak atxilotu ditu, Kalaka ostatuaren auziaren haritik. Egilea(k) BIDEGAIN, Eneko. Berria, Euskal Editorea SM 2008 (1)\n...eko 14 kideren atxiloketa. Horien artean Batasuneko mahaikide batzuk (Karmelo Landa, Karmele Aierbe, Eusebio Lasa eta Ait...\nBILEREN AUZIA. AHOZKO EPAIKETA. Irtenbiderako elkarrizketa, akusatuen aulkian. Egilea(k) LASKIBAR, Aitziber. Berria, Euskal Editorea SM 2009 (2)\n... abertzalearen erreferenteetako bat da. Urteetan mahaikide. Anoetako proposamena plazaratu zuen. Hainbat auzi ditu ire...\nUrteetan Batasuneko mahaikide eta bozeramaile. 2008ko otsailean atxilotu zuten, Patxi Urr...\n...an-banan bete ahala, 8 eta 58 urte bitarteko mahaikide guztiei «jan, ume, jan» esaten. Ogi txatal bat saltsa berde...\nBIRA. Miren Amuriza. Erosketak. Egilea(k) AMURIZA, Miren. Berria, Euskal Editorea SM 2018 (1)\n...> zuk, zeure sorginean, haren damualdia aprobetxatu mahaikideari urte pare batean herrian zenbat denda itxi dituzten gogorar...\nGelako mahaikidearekin hitz egiten ari zara.\nBaietz LIBRE!. Karmelo Landa. Errealitatea perituaren begietatik. Egilea(k) LANDA MENDIBE, Karmelo. Berria, Euskal Editorea SM 2013 (1)\n...harremanik. Ea nola dakien hori, fiskalak. Mahaikide guztiak eta hauen jokabidea banan-banan aztertuta, erantzun...\nBanan-banan. Egilea(k) CONSUMER. Consumer, Eroski S. Coop. 2004 (5)\nEz zaie gustatu mahaikideei teleagintetik ezin direlako soinuak edo irratiak hautatu.\nMahaikideei ez zaie gustatu teleagintetik soinuak edo irratiak ezin hau...\n...>ez uztearren eta perfumeak irautearren gustatu zaie mahaikideei.\n...erraztasuna eta hondarrik ez uztea gustatu zaie mahaikideei.\nMahaikideei ez zaie gustatu kasetearen kontrolak automatikoak izatea et...\nBanda ozenen gainetik ibilgailuak pasatzeak zarata jasanezina sortu. Egilea(k) CONSUMER. Consumer, Eroski S. Coop. 2005 (1)\nMahaikideen iritziz, horrelako bide-markak mantentzea ez zen beharrezko...\nBatasuna, EHAK eta ANVko 44 lagun auzipetu ditu Baltasar Garzon epaileak. Garzonek dio EHAK eta ANV «erabili» dituela Batasunak, «ETAk diseinatutako delitu ekinbidea segitzeko». Egilea(k) ERREDAKZIOA. Berria, Euskal Editorea SM 2009 (3)\nSu-eten garaian mahaikide eta negoziazio taldeko kide izandakoak daude tartean\n...>Barrena eta Patxi Urrutia (otsailean) mahaikideak, eta EAE-ANVko presidente Kepa Bereziartua eta idazkari nag...\n...preso zituzten horregatik. Eta maiatzean zortzi mahaikidek deklaratu zuten Auzitegi Nazionalean su-etena baloratzeko a...\nBatasunaren iritziz, AHTren inguruko eztabaida zor zaio gizarteari. Egilea(k) RENTERIA, Aitor. Berria, Euskal Editorea SM 2008 (1)\n...>xahutzea», erran du Jean Claude Agerre Batasuneko mahaikideak.\nBatasuneko bost agintarik espetxean jarraitzea erabaki du Auzitegi Nazionalak. Egilea(k) ERREDAKZIOA. , Euskal Irrati Telebista 2009 (1)\n...xeberria, Karmelo Landa eta Juan Cruz Aldasoro mahaikideek jarraituko dute espetxean, ihes egiteko arriskua dagoela ar...\nBederatzi lagun atxilotu ditu Frantziako Poliziak Lapurdin, Levert epailearen aginduz. Atxiloketak Baionako Xilko eta Donibane Garaziko Kalaka ostatuekin lotuta daudela jakinarazi dio Poliziak atxilotuetako bati. Egilea(k) RENTERIA, Aitor. Berria, Euskal Editorea SM 2008 (1)\n...a ostatuko jabea da. Zigor Goieaskoetxea Batasuneko mahaikidea da. Jeronimo Prieto LABeko kidea da eta Prod'hommes izeneko...\nBerfin Nesrin. Roj TVko aurkezlea. «Irakeko Kurdistanen ez du zentzurik emakume gisa bizitzen saiatzeak». Egilea(k) LARTZANGUREN, Edu. Berria, Euskal Editorea SM 2009 (1)\n...>bizi den Haifa Zangana idazle irakiarra izango du mahaikide.\nBi artekadun zortzi ogi-xigorgailu elektriko. Egilea(k) CONSUMER. Consumer, Eroski S. Coop. 2004 (5)\n...>denetan sakonena izatea gustatu zaizkie mahaikideei.\n...xura, bukaera, neurriak eta pisua gustatu zaizkie mahaikideei.\n... puntu, 5etik; haria biltzeko erraztasuna gustatu zaie mahaikideei baina gaitzetsi egin zaio aginteen zailtasuna eta garbitzek...\n..., pisua eta erabiltzeko erraztasuna gustatu zaizkie mahaikideei.\n... 5etik; kanpoko itxura eta bukaera gustatu zaie mahaikideei.\nBide bat badago jorratzeko. Egilea(k) ESNAOLA, Enekoitz. Berria, Euskal Editorea SM 2016 (1)\n...konomia alorreko arduradun eta EH Bilduko sozioekonomia mahaikide Etxeberriak uste du ezin dela erabakitze prozesu bat «gataz...\nBilboko Aste Nagusia. Bertakoa eta osasuntsua. Egilea(k) JAINAGA, Zihara. Berria, Euskal Editorea SM 2017 (1)\n... nagusi. Tomatearen zale zen, gainontzeko mahaikideen antzera; bukaeran erretiluak hutsik gelditu ziren eta. Baze...\n...>. Garaiko beste bi pertsonaia ospetsu zituen mahaikide Halleyk 1684aren hasierako afari hartan: Robert Hooke, zelu...\nBizilagunak etxeko. Egilea(k) MITXELENA, Eñaut. Aizu!, AEK (Euskaraz Koop.) 2016 (1)\n...en inguruan, berdintasunean, denak izango dira mahaikideak, denak bizilagun, denak etxeko. Elkarren berri izateko, elk...\nBizkaiko Batzar Nagusien Araudia eta Izaera Orokorreko Erabagiak. Egilea(k) BIZKAIKO BATZAR NAGUSIAK. Bizkaiko Batzar Nagusien Aldizkari Ofiziala, Bizkaiko Batzar Nagusiak 2015 (10)\n2. Batzordeen gai-zerrendea batzordeburuak batzordeko mahaikideak entzunda erabagiko dau, beti be Batzar Nagusietako Mahaiak ...\n...agusietako Lehendakaria, Batzar Nagusietako enparauko mahaikideak eta batzarkide-taldeek batzorde arruntetarako proportzional...\n...dauen batzarkideak Batzar Nagusietako edo batzordeetako mahaikide kargua galduko dau.\n2. Mahaikideek ezin dabe aldi berean izan Aldundiaren Gobernu Kontseilukid...\n32. artikulua- Mahaikideek eztabaidetan parte hartzea\n3. Gitxienez hiru mahaikide behar dira Mahaia balio osoz batzartuta egoteko. Lehendakar...\nEnparauko mahaikideak be joan leitekez Taldeburu-Batzarrera.\n...ango dabe holango besterik aurkeztu batzarraldi berean. Mahaikidea kentzeko proposamena onartu ezkero, Osoko Batzar berean egi...\n1. Errazoi honeek dirala-ta galduko dabe kargua mahaikideek:\n...hendakariak egingo dau, bere kabuz edo gitxienez mahaikide bik halan eskatuta. Azken kasuan, eskariari gai-zerrenda pr...\nBolua auzoko lau kaleetako 1.262 bizilagun daude deituta pilotalekua estaltzeko kontsultara. Egilea(k) TXINTXURRETA, Amaia. , Goiena Komunikazio Taldea 2017 (2)\nHautes-mahaia mahaiburu batek eta bi mahaikidek osatuko dute. Mahaiburua Udal langile bat izango da eta bi ...\n...azi du lehentasuna izango dutela langabetuek, eta mahaikide bakoitzak 200 euro jasoko lituzkeela.\nBonboi laginak, banan-banan. Egilea(k) CONSUMER. Consumer, Eroski S. Coop. 2005 (3)\n...n, 7,3 puntuz, hiru hoberenetako bat: epai mahaikideei "laginaren itxura", "betegarriaren zaporea" eta "urtzeko mo...\nDastatze proban, 6,8 puntu: epai mahaikideei "sortaren itxura", "txokolate zaporea", "urtzeko modu egoki...\n...proban, 5,9 puntuz, txarrenetako bat: epai mahaikideei "sortaren aniztasuna", "betegarria", "txokolate zaporea" et...


Gorrotoaren autobusa - - Aiurri.eus\nFelipe Izagirre 2017-03-09 01:00\nHistoria aurrera doa etengabeko bidean. Dena da aldakorra, ez dago ezer absoluturik. Eta fenomeno hau maila guztietan eman ohi da, alegia, gizartean, ideologian, bizitzeko modutan, pentsaeran etab...\nGaur gizartea gidatzen duen ideologiak aurrerakoiagoa den beste batekin egiten du talka eta talkaz talka beste berri bat sortzen da. Marx pentsalari famatuak horri dialektika deitzen zion: hots, tesia, antitesia eta sintesia. Gure artean askotan esan ohi dugu: gure garaian ez ziren horrelako gauzak entzuten, ez ziren gaurko aurrerapenak ezagutzen. Halaxe da, baina aurrera goazen heinean zahartzen dena hor geratzen da. Entzuna dut zaharra eta helduaren arteko desberdintasuna: pertsona zaharra lehengoan geratutakoari dagokio; heldua, aldiz, gaurkoratzeari. Lehengoa ez da bere osotasunean gaitzetsi behar gaurko belaunaldiek dioten bezala; ez da gaurkoa ere lehengo belaunaldiak dioten bezala. Jakin dezagun sintesia egiten, eta, horrela, gure barne gaztetasuna mantenduko dugu.\nKontua da, sarrera edo testuinguru honekin denok entzuna izango duzuen autobusa kokatu nahi dudala, autobusa horren atzean edo azpian zaharkitua geratu den ideologia edo pentsaera bat baitago. Autobusaren izenburua: “Hazte oir”. Azpitituluak, berriz, “ mutilek zakila dute; neskek bulba”. Autobusaren helburua da, nolabait, transexual edota sexu genitaliatik harago pertsonak erabaki dezala bere identitatea eta generoa. Nik gorrotoaren autobusa deitu diot, baina beste izen askoz ere bataiatu dute aipatu autobusa; hala nola, errespetuaren aurkako autobusa, aniztasunaren eta askatasunaren aurkakoa; autobus zaharkitua, ez bere itxuran, baizik eta bere edukietan. Bestalde, esan behar da autobusa ez dela zerutik jaitsia, bai zera!! Sarreran aipatu dudan gaurko ideologiaren aurka sortu da; lehengora eraman nahi gaituen pentsaera gisa.\nIzan ere, bada Euskal Herrian eta badira Estatu mailan ere, haur transexuaelen alde diharduten erakundeak. Chrysalis du izena eta hemen Euskal Herrian Aingeru Mayor sexologoa da bere lehendakaria. Hauek diote: Badira zakila duten neskak eta bulba duten mutilak. Horrelaxe da. Erakunde honek errespetua, pertsonaren zoriontasuna, modernitatea ditu bere balio identifikatzaileak. Eta ahaleginak egiten ari dira bere familian horrelako haurren bat duten gurasoek normaltzat har dezaten eta beren seme-alabei bere identitatea aurkitzen lagun diezaioten.\nItzul nadin autobusera. Autobusa martxan jarri duen elkartea 2001ean sortu zen. Burua: Arzuaga abokatua. Bere jarduera familia eta haurren heziketari lotuta dago, jakina, ikuspegi katoliko eta kontserbadoretik. 2013 gizartearentzat erakunde onuragarritzat jo zuen Fernandez Diaz PPko ministro ohiak, eta hori dela eta, fiskalitate arloko kargak kendu zizkion. 2014-2011 urteetan Rodrigo Zapatero sozialistak martxan jarritako zenbait legeren aurka altxa zen, hala nola, homosexualen aldeko ezkontza, abortu legea eta abarren aurka. Aurrekari hauek ikusita norberak osa dezake bere pentsaera. Elizaren zati kontserbadoreena atzetik duela ezin ukatu. Munillak ere ez du kanpaina honen kontrako jarrera ondo ikusi; normala, bestalde, elizak hain sutsu defendatzen duen familia eredu bat kolokan jartzen baitu.\nAutobusa martxan jarri eta berehala erreakzioak sortu ziren. Orain, dirudienez, autobuseko esaldiei galdera ikurra jarri diote. Galdera jarri badiote ez dago gaizki, jendartean zalantzak sor ditzan.\nOndorioak, beraz, asko izan daitezke. Niri asko datozkit burura: XXI. mendean gaude eta ezin gintezke zientziaren aurrerapen guztien kontra joan. Bereiztu ditzagun gauzak: gauza bat da jenitalitatea eta bestea identitatea, generoa. Errespeta ditzagun haurraren joerak, lagun diezaiegun beraien identitatea garatzen eta zoriontasuna aurkitzen. Egin diezaiogun aurre lehengora eraman nahi gaituen ideologia eta pentsaerei. Eta bukatzeko, Pablo Iglesias, Podemoseko buruzagiaren hitzak Hazte Oir ekimeneko sustatzaileei:”Izanen dute zakila; izanen dute bulba; baina ez dute ez garunik, ez bihotzik”.


Sara Arévalo Doktorea Gipuzkoako Erradioterapia, Onkologia Mediko eta Onkohematologiako Kudeaketa Klinikoko Unitateko zuzendari izendatu dute - Osakidetza edukien webgunea\nKudeaketa Klinikoko Unitatearen bidez, osasun-arretako prozesuak egoki eta eraginkortasunez sistematizatu eta antolatu ahalko dira, unean uneko zientzia-ebidentzia onenean oinarrituta eta pazientearen inguruko erabakiak hartzeko kudeaketako profesionalen parte-hartzearen bidez.\nSara Arévalo Lobera doktorea Gipuzkoako Erradioterapia, Onkologia Mediko eta Onkohematologiako Kudeaketa Klinikoko Unitateko (KKU) zuzendari izendatu dute, Gipuzkoako minbiziaren proiektu klinikoa garatzeko, lurraldean minbiziaren inguruan erreferentziazkoak diren bi zentroetan: Donostialdea ESIa eta Onkologikoa, bai eta Gipuzkoako gainerako ESIak ere.\nIzendapena pasa den ostiralean argitaratu zen eta, aipatutako zerbitzuez gainera, erradiofisikako, zainketa aringarri onkologikoetako eta bi erreferentzia-zentroetako euskarri-unitateko zerbitzuak ere jaso dira.\nKudeaketa Klinikoko Unitatea pasa den udan sortu zen, batetik, Onkologikoko onkologiako eta erradioterapiako baliabideak, eta, bestetik, Donostialdea ESIko onkologiako, erradioterapiako eta onkohematologiako baliabideak integratzeko. Nekane Murga Osasun sailburuak honako hau aipatu du: “beste urrats bat gehiago da Onkologikoa Osakidetzarekin lotzeko bidean; horrela, ahalegina, talentua eta ezagutza batzen ditugu, Gipuzkoaren eta euskal gizarte osoaren osasunaren eta ongizatearen alde”.\nOsasun sailburuak esan du helburua zerbitzu integratua eta bakarra ematea dela. “Euskal gizarteak eta Gipuzkoako gizarteak jakin behar du lehen bi zentro ziren arren orain zerbitzu bakarra eskaintzen dela, eta helburua dela erreferente bilakatzea, asistentziaren ikuspuntutik ez ezik, ikerketa onkologikoaren eremuan ere”.\n“Euskadiko herritarrei arreta onkologiko integrala emateko, Osasun Planaren helburuekin bat etorriz, bi zentroak lotzeko hitzarmena, gure ustez, bi ospitale-egituraren funtzionamendu integratua bideratzeko mekanismoa da, ikuspegi operatibotik eta funtzionaletik”.\nHala, KKUren antolamendua praktika kliniko integratuko ereduan oinarrituko da; haren jarduketek autonomiaren, eraginkortasunaren, efizientziaren eta zerbitzuen kalitatearen printzipioak izango dituzte oinarri.\nInformazio-sistema bakarra izango da; bertan, profesionalek baterako historia klinikoa (OsabideGlobal) partekatuko dute. Bertan, laguntzaren alderdi esanguratsuak jasoko dira eta, horrela, erabakiak egokiro orientatu ahalko dira, erabaki horiek hartzeko lekua edozein dela ere, eta erabaki horiek laguntza-prozesuan parte hartzen duten eragile guztiekin partekatuko dira.\nJardunbide egokienetan oinarritzen diren diagnostikorako eta tratamendurako baterako estrategia integratuan oinarrituko da, dauden ebidentzia onenen eta diagnostikoko, tratamenduko, segimenduko eta zainketetako estrategietara egokitzen den laguntza-antolamenduaren arabera.\nBatzorde bakarretan prestatu da; batzorde horiek bi zentroetan dauden diziplinetako espezialistek osatzen dituzte, eta elkartutako loturako erizaintza-sarea dute.\nProtokolo eraginkorretan zehazten da, eta protokolo horiek etengabe ebaluatu eta eguneratzen dira.\nPazientearen fase guztiak jasotzea: prebentzioa, diagnostikoa, tratamendua, segimendua, laguntza, zainketa aringarriak.\nSarrera bakarreko ateak ezartzea: screeninga, diagnostiko azkarreko zirkuituak, zerbitzu diagnostiko bakarrak.\nLaguntza-ekipo eta -mailen arteko laguntzaren jarraipena\n“Kateatzeko” eginkizuna betetzen duten profesionalak daudela ziurtatzea, jarduera diagnostikorako, terapeutikorako edo zainketen jarduerarako duten eginkizun hutsa gaindituz.\nLaguntza-prozesu onkologikoan lehen mailako arretaren egitekoa sustatzea.\nEgituren bikoiztasuna sinergia eraldatzeko gai izatea.\nSara Arévalo Lobera Medikuntzan lizentziatua da, 2000. urtean, Madrilgo Unibertsitate Autonomoan; Onkologia Medikoko espezialista da, 2005. urtetik, HUDen.\nHUDen laguntza-jarduera digestio-tumoreen laguntzan eta ikerketan zentratuta garatu du, bereziki pankrea-minbiziarenean, eta Gipuzkoako minbizi hereditarioaren batzorde genetikoko unitatearen kudeaketako arduradun-lanetan jardun du.\n2018ko martxotik, Donostialdea ESIko Onkohematologiako Kudeaketa Klinikoko Unitateko (IDOH) burutzaren eginkizunak betetzen ditu, eta Donostialdea ESIko minbiziaren proiektu klinikoaren zuzendaritza-kargua hartu du bere gain.\n2019ko azaroaren 1etik, Gipuzkoako Kudeaketa Klinikoko Unitateko buru izendatu dute, Gipuzkoako minbiziaren proiektu klinikoarekin jarraitzeko eta hura hobetzeko eginkizunarekin. Horretarako, minbizian erreferentziazkoak diren bi zentroen indarguneak ditu: Donostialdea ESIa eta Onkologikoa, bai eta Gipuzkoako gainerako.\nDonostia-San Sebastián, 2019ko azaroaren 15


Urdaibaiko saneamendu-sistemara batuko da Ajangiz datorren urtean - Deia\nUraren Euskal Agentziak 1,9 milioi bideratuko ditu urtebeteko exekuzio-epea duten lanetara\nimanol fradua/ ajangiz 13.03.2021 | 00:43\nAjangizeko irudia. Udalerriak datorren urtean estreinatuko ditu ponpaketa-estazioa eta kolektore-sare berriak. Argazkia; I. F.\nUrdaibaiko saneamendu-sistema beste pauso bat emango du aurki. Uraren Euskal Agentziak, URAk, Ajangizko ponpaketa-estazioa eta hari lotutako kolektoreak eraikitzeko obrak lizitatu berri ditu, udalerriko urak eskualdeko mailako Lamiaran araztegian tratatzeko. "Eraikitzen ari diren Urdaibaiko saneamendu-sistema orokorreko obren fase berri bat da, eta dagoeneko eginda dauden beste tarte ba-tzuei jarraitzeko lanak dira, hala nola Busturia Lamiaran tarteari eta egiten ari diren beste zati batzuei, hala nola Gernika eta Busturia arteko loturari". Eusko Jaurlaritzatik ziurtatu dutenez, lanok 1,9 milioi euroko kostua izango dute.\n"Obra horiek itsasadarraren saneamendu-irtenbidearen barruan sartzen dira, ezkerraldeko intertzeptorearen bidez", azaldu dute URAko bozeramaileek. Zehazki, Ajangizko ponpaketa-estazioa, "udalerriko industria- eta hiri-isuriak biltzen dituzten kolektoreak eta Gernikako saneamendu-sareraino bultzatzeko hodia eraikiko dira". Besteak beste, aipagarria da udalerrian kokatzen den Maier kooperatibaren egoitza, Busturialdeko enpresa handienetako. "Beraz, obra horien barruan sar-tzen da Oka ibaiaren azpian tinka-tze bat egitea, Ajangizko hondakin-urak ibaiertzez alda daitezen eta Bermeoko Lamiarango araztegiraino bultza daitezen", beri ere eskualdeko ezkerraldetik doan saneamendurako hoditeria erabilita.\nEgitasmoa garrantzitsua da berau, izan ere Urdaibaiko Saneamendu Planak pauso berria ematen duelako. Kasu honetan, Ajangizeko udalerria kontuta hartuz. "Etxeko eta industriako hondakin-urak bilduko dira" sietema berriarekin, "ondoren arazteko. Eraikiko den ponpaketa-zentroari esker, "itsasadarreko isurketa baimendu garrantzitsuenetako bat jaso ahal izango da, Maier enpresatik datozenak, bai eta industrialdeko eta Kanpatxu auzoko industria-emariak eta ur beltzak ere". Eta datorren urtean martxan hasiko den eraikuntzak, bestetik, egitasmo honi esker, arduketa horri esker, "Ajangiz-Muxika kolektorearen emariak ere jaso ahal izango dira, kolektorea exekutatzen denean, eta horiek guztiak Gernikako Intertzeptore Nagusian sartuko dira", gaineratu dutenez.\nUrdaibaiko saneamendu-sarea eraiki ahal izateko zenbait lan egiten ari da URA azkenaldian. Adibidez, eta Busturialdeko Ur Partzuergoak jakinarazitakoaren arabea, Eusko Jaurlaritzari atxikitako erakundeak aurki amaituko ditu Gernikatik Busturiara doan hoditeria-tartea. Aldez aurretik ere, eraikiak izan dira Busturitik Sukarrietara eta azken honetatik eta Lamiaraneko araztegira doan tartea, baita Mundakako sare independentea ere. orain arte, 15 milioi euroko inbesrtsioa egin dela azaldu dute, eta "aipatutako zati horiek guztiak egin ondoren, saneamendu-sarearen azken zati bat geratuko litzateke egiteke: Muxikako hondakin-urak biltzekoa".\nKukularrako lotunean bi errei berri sortzeko beheko pasabidea induskatzen hasi dira.\nBilbok dirulaguntzak emango ditu arkitekturazko oztopoak kentzeko.


Udal aurrekontuak | itsasoko argia\nItsasoko udal aurrekontuak\n2017/04/10 Udal aurrekontuaak 2017Udal aurrekontuakItsaso, Gipuzkoa Utzi iruzkina\n2017ko apirilaren 8a, larunbata. Udalak Ez Ohiko Bilera deitu du aurtengorako izango dituen diru-sarrerak, gastu finkoak eta inbertsiotarako geratu den diru kopurua, banan banan ezagutzeko, aztertzeko eta aurreikuspenak baloratu eta proposamen berriak egiteko.\nUdalak gardentasunean jarriko du indarra, izan ere, gardentasunik gabe zail da partaidetza bultzatzea. Eta web orria martxan denean, atal berezia izango du printzipio honek.\nBileran, lehenbizi, kontrastatu zen Siadecok eginiko Bideragarritasun ekonomikoan jasotako atal bakoitza gaur eguneko kopuruekin eta, bataz beste, aldaketa esanguratsurik ez dago sarrera-irteeretan. Hona hemen datuak:\nEta aurtengorako egiten den Sarrera arrunten aurreikuspena honako hau (6.000 € aldeko):\nGastu finkoen aurreikuspena, berriz, Siadecok honela garatu zuen:\nEta 2017rako aurreikuspena honako hau (biak ere oso antzerakoak):\nOndorioz, sarrera eta gastu arrunten diferentziagatik, 82.000€ inguru ditugu inbertsiotarako. Aurten honi gehitu behar zaizkio Ezkio-Itsasoko Udalaren gerakinetik Itsasori dagozkion 170.563,23€. Horiez gain, espero da hainbat deialdietatik diru-laguntzak eskuratzea, aurreikusten ditugun Landa-bideetako 30.000 euroez gain.\nAlde batetik, Alegian orain bi hilabete eginiko planteamendu estrategikoan jasotako proposamen guztiei hasierako urratsak ematen hastea:\nJolas Parke berria egin (adin guztietarako), barneko plazatxoa eserlekuekin eta iturria bertan.\nFrontoian hondatutako sareak kendu eta kanpo pareta garbitu. Kantoiko farola berritu. Frontoiaren erabilerarako ordenantzak eta araudia berritu.\nIrisgarritasun ranpa Elkarterako eta komun eta dutxa publikoak eraiki.\nEliz-ataria margotu eta tabloia jarri (auzolanean eginak) eta autobus parada eskatu eliz-atarian.\nKonektibitatea (gela bat prestatu) eta elkartzeko espazio bat.\nPlazako hesi apurrak erretiratu (Auzolanean egina) eta Landa eta Ostatuzar arteko hesia kendu eta berritu (aurrez jakin behar da dagoena nork egin zuen).\nBolatokiaren aukera aztertu.\nPlaza zati bat baldosatu, aparkaleku aukera berriak aztertu…\nEta Itsason, Foru Aldundiko teknikoak Ostatu eta oraingo Udalaren eraikina eta Goiko Ostatua (Kontzeju Zaharra) aztertzen ari dira, garrantzitsua baitzaigu jakitea, behar ditugun zerbitzu guztiak kokatzeko, eraikin hauek teknikoki aurrez zein aukerak dituzten jakitea.\nHori dela eta, lehenbizi, momentu honetan Udal aretoak ekipatuko dira, plano honen arabera antolatuak:\nKonektibitatea, Web orria (www. itsaso.eus), Iragarki tabloiak.\nHiru aretoak antolatu: harrera, idazkaria, gizarte-langilea, alkatetza, udal-batzaren aretoa eta artxibo historikoa.\nEspazio berri bat KZgunea eta liburutegi digitala.\nSarrera egokitzeko proiektua, irisgarritasun bermeak, baita jolas parkera ere (berritu beharra).\n“Udaletxea” zeramika letrekin izendatu.\nBaliabide informatikoak eta inpresora -fotokopiatzailea.\nHerri Batzarrak egin ahal izateko aretoa, korupea prestatu (Parrokiarekin hitzarmena).\nTeilatua isolatuz berritu: Era integralean eraikuntza berregokitu, goiko ganbaran dagoen tokia erabili ahal izateko (igogailuarena non baloratu).\nGoiko Kontzeju etxearen eta Ostatu eraikinen erabilera eta bideragarritasun teknikoa aztertu.\nAzkenik, laster hainbat herri-bidetan konponketak egingo dira, horretarako izan den diru-laguntzen deialdian eskaera egina baitaukagu: Ariola bidea hormigoitu (Ezkioko Elormenditik, Ariolako bide-gurutzeraino) eta Eztalagoiti gainean izandako lubiziagatik eskoilera egin.\nHoriez gain, beste bi jakinarazpen egin ziren, hala nola, astelehenean, hilak 10, Itsasoko Udal Batzorde buruak Foru Aldundian izango duen bilera, Madrilgo Entitateen Erregistroari egin beharreko errekerimenduaz (jada prestatuta) eta Foru Aldundiak gure Dekretuagatik Bilboko Auzitegian duen Kontentziosoaz.\nAzkenik, asteartean, hilak 11, Osoko Bilkura izango denez, gai guztien aurre-ezagutza partekatu zen:


DNS lokalean OSX-en ostalariak erabiliz egiaztatu behar duzu? | Martech Zone\nDNS lokalean OSX-en ostalariak erabiliz egiaztatu behar duzu?\nOtsailak 21, otsaila 2019 Ostirala, otsaila, 22, 2019 Douglas Karr\nNire bezeroetako batek bere webgunea ostalaritza kontu masibo batera aldatu zuen. A eta CNAME erregistroen domeinuaren DNS ezarpenak eguneratu zituzten, baina zailtasunak izan zituzten gunea ostatu kontu berriarekin (IP helbide berria) konpontzen ari zen edo ez zehazteko.\nDNS arazoak konpontzerakoan gauza batzuk kontuan hartu behar dira. DNS nola funtzionatzen duen ulertzea, zure Domeinu Erregistratzaileak nola funtzionatzen duen ulertzea eta, ondoren, zure ostalariak nola kudeatzen duen domeinuaren sarrera ulertzea.\nDomeinua arakatzaile batean idazten duzunean:\nDomeinua Interneten begiratzen da izen zerbitzaria eskaera nora bidali behar den aurkitzeko.\nWeb domeinu eskaera (http) kasuan, izen zerbitzariak egingo du IP helbidea zure ordenagailura itzultzen du.\nZure ordenagailuak lokalean gordetzen du hau, zure izenarekin ezagutzen dena DNS cachea.\nEskaera ostalariari bidaltzen zaio eta honek bideratzen du eskaera barrutik eta zure gunea aurkezten du.\nZure domeinuaren erregistratzaileak nola funtzionatzen duen\nOhar bat honi buruz ... domeinu-erregistro guztiek ez dute benetan zure DNS kudeatzen. Bezero bat daukat, adibidez, Yahoo!-ren bidez domeinuak erregistratzen dituena. Yahoo! Benetan ez du domeinua kudeatzen beraien administrazioan hala agertu arren. Saltzaile bat besterik ez dira Tucows. Ondorioz, Yahoo-n zure DNS ezarpenetan aldaketa egiten duzunean, ordu batzuk igaro daitezke aldaketa horiek egunkarian eguneratu arte benetako domeinuaren erregistratzailea.\nZure DNS ezarpenak eguneratzen direnean, Interneten zerbitzari ugari hedatzen dira. Gehienetan, literalki, segundo batzuk behar izaten dira. Hau da jendeak ordaintzeko arrazoi bat DNS kudeatua. Kudeatutako DNS konpainiek erredundantzia izaten dute eta izugarri azkarrak dira ... askotan zure domeinuaren erregistratzailea baino azkarragoak dira.\nInterneteko zerbitzariak eguneratu ondoren, zure sistemak DNS eskaera egiten duen hurrengoan, zure webgunea ostatatzen den IP helbidea itzuliko da. OHARRA: Gogoan izan zure sistemak eskaera egiten duen hurrengoan esan nuela. Aurretik domeinu hori eskatu baduzu, Internet eguneratuta egon liteke, baina zure sistema lokalak IP helbide zahar bat zure DNS cachean oinarrituta konpontzen egon daiteke.\nNola funtzionatzen du zure ostalariaren DNSak\nZure sistema lokalak itzuli eta gordetako IP helbidea ez da normalean webgune bakar batentzat bakarrik. Ostalari batek dozenaka edo baita ehunka webgune izan ditzake IP helbide bakarrean (normalean zerbitzari edo zerbitzari birtual bat). Beraz, zure domeinua IP helbidetik eskatzen zaizunean, ostalariak zure eskaera zerbitzariaren karpeta zehatzera birbidaltzen du eta zure orria aurkezten du.\nDNS arazoak nola konpondu\nHemen hiru sistema daudenez, arazoak konpontzeko hiru sistema ere badaude! Lehenik eta behin, zure sistema lokala egiaztatu besterik ez duzu egin nahi IP sistemak norantz zuzentzen duen zure sisteman ikusteko:\nHau erraz egiten da Terminal leiho bat irekiz eta idatziz:\nEdo izen zerbitzariaren bilaketa zehatz bat egin dezakezu:\nZure domeinuaren erregistratzailean DNS ezarpenak eguneratu badituzu, orduan ziurtatu nahi duzu zure DNS cachea garbitu dela eta eskaera berriro egin nahi duzula. Zure DNS cache-a OSX-en garbitzeko:\nBerriro saiatu dezakezu ping or nslookup une honetan domeinuak IP helbide berria ebazten duen ikusteko.\nHurrengo urratsa Internets DNS zerbitzariak eguneratu diren ikustea izango litzateke. Gorde DNS gauzak Oso erabilgarria da horretarako, DNS txosten osoa lor dezakezu oso ona den plataformaren bidez. flywheel DNS egiaztatzaile bikaina du bere plataforman eta bertan kontsultatu ahal izango dute Google, OpenDNS, Fortalnet, eta Probe Networks zure ezarpenak sarean zehar ondo hedatu diren ikusteko.\nWeb helbidean behar bezala bistaratzen ari bazara eta zure webgunea oraindik agertzen ez bada, Interneteko zerbitzariak ere saihestu eta zure sistemari eskaera zuzenean IP helbidera bidaltzeko besterik ezin diozu esan. Hori lortzeko, zure ostalarien fitxategia eguneratu eta DNS garbitu dezakezu. Horretarako, ireki Terminal eta idatzi:\nsudo nano / etc / ostalariak\nSartu zure sistemaren pasahitza eta sakatu enter. Horrek fitxategia zuzenean Terminalean agertuko du editatzeko. Mugitu kurtsorea zure geziak erabiliz eta gehitu lerro berri bat IP helbidearekin eta ondoren domeinu izenarekin.\nFitxategia gordetzeko, sakatu kontrol-o teklatuan, itzuli fitxategi izena onartzeko. Irten editoretik sakatuta kontrol-xkomando-lerrora itzuliko zaituena. Ez ahaztu zure cachea hustea. Gunea ondo ateratzen ez bada, zure ostalariaren tokiko arazoa izan daiteke eta haiekin harremanetan jarri eta jakinarazi behar diezu.\nAzken oharra ... ez ahaztu ostalarien fitxategia jatorrizko bertsiora itzultzea. Ez duzu bertan eguneratzea nahi duzun sarrerarik utzi nahi!\nUrrats hauei jarraituz, egiaztatu nuen erregistroko DNS sarrerak eguneratuta zeudela, Interneteko DNS sarrerak eguneratuta zeudela, nire Mac-en DNS cachea eguneratuta zegoela eta web ostalariaren DNSa eguneratuta zegoela. orain arte ... ona da!\nMoosend: posta elektroniko bidezko marketina eta automatizazioak\nNola optimizatu zure blogaren hurrengo artikulua eragin handiena izateko.


Emigrazino txinatarraren erradiografia (I) - bizkaie.biz\nEmigrazino txinatarraren erradiografia (I)\nZigor Aldama\t2011-04-29 16:46 Bidaide\n¿Parli italiano? Ez. ¿Y español? Ba, bai. ¡Qué bien, bienvenido a Qingtian! Duda barik, ekialdeko Zhejiang eskualdeko tren-geltoki ilun honetan, ezusteko poliglotak egindako ondoetorriak agirian ixten dau Qingtian leku berezia dala. Pausu batzuk emotea nahikoa da konturatzeko 450.000 biztanle inguruko uria emigranteen jaioterria dala.\nGeltokia dagoan plazeak Tiananmenen zeozelango antza dauka. Zabalune garbi eta aspergarria da, eta bazter batean bandera moltso bat, monotoniari aurre egiteko igesbide bakarra. Arreta handiagoz begiratu ezkero, ezusteko txiki bat: metalezko mastetan, bost izar hori hondo gorrian izan ezean, danetariko ikurrak ikusi leitekez. Horrek koloreak, horia eta gorria, agiri dira bai, eta nabarmen ganera. Izan be urruneko beste herrialde bategaz daukie loturea koloreok, Espainiagaz, hain zuzen be. Uri honetan Espainia ez dago-eta hain urrun be. Bandera bakotxak alkarte baten irudia dauka grabauta; esaterako, Euskadiko Txinatarren Alkartea edo Txinako Alkarte Gastronomikoa Espainian. Baina Qingtianen eragina urrunago be ailegatzen da, Ekuadorreraino edo Brasileraino, adibidez.\nHori gitxi ez eta plazearen beste aldean, aurrez-aurre, pantaila erraldoi batean iragarki bitxiak ikusten dira, berbarako, Fuenlabradako (Madril) supermerkatu txinatarrra, serrano pernilez eta oliba-orio botilaz ganezka. 'Dana ehun pezetan' dendetako trasteen arrastorik ez. Jakina, iragarkiaren helburua ez da Txinako uri honetako bezeroak erakartea, baizik eta bertakoek kanpoan zenbaterainoko oparotasuna lortu daben erakustea. Qingtian opatsuagoa eregi deigun dinoe Udaletxeak erreka bazterretan ipini dituan ideograma itzelek. Baina, zelan? Ba, hemendik ospa eginez.\nHemen hamar gizonetik bostek gaztelaniaz daki, dino taxi-gidari batek, heldu barriaren nazionalidadea zein dan galdetu ostean. Larregi da berak esandakoa, baina argi dago: Espainiako emigrante txinatar gehienak Qingtianekoak eta alboko Wenzhoukoak dira. Estadistika ofizialik ez badago be, antza danez emigranteen % 70 bertakoak dira.\nAntonio Segurak, Espainiako konsulak Shanghain (Zhejiang eskualde horretan dago), gehienak leku horreetakoak dirala onartzen dau. Bizkaie! bertan egon da immigrazino isil eta zarratu horren mekanismo gatxaren barri emoteko. Datu ofizialen arabera, 1961ean 161 txinatar besterik ez egozan Espainian. 1995ean, 10.000 txinatar ziran; baina, igaz kopuruak nabarmen egin eban gora, 170.000 laguneraino. Dana dala, papelik bako txinatarrak kontuan hartu ezkero, leitekeana da danetara 240.000 izatea.\nKrisialdi ekonomikoa larria izan arren, Europak erakarteko ahalmen ikaragarria dauka oraindino Qingtianeko biztanleentzat. Izan be, makina bat eskola dagoz herrian gazteei Mendebaldera joateko preparetako. Ikastetxeotan hizkuntzea erakusten deutsie, halan edo holan, ganetik bada be, eta horregaz batera, lanbide batzuen ikastaro azkar-azkarra, berbarako, sukaldari, zerbitzari, umejagole edo jostun izateko. Italiera eta gaztelania dira gehienek ikasi gura dituen hizkuntzak. Gazte askok lagunak edo familiakoak daukez han, eta hizkuntza apurtxu bat jakinda errazago konpontzen dira, azaltzen dau Wang Ju Li Hong Yuan Kanpo-Trebakuntzarako Eskolako arduradunak. Hemendik urten gura dauen jentea da, ikasketa gitxi euki arren behar egiteko gogo handiagaz, dino.\nEstadistikak arrazoia emoten deutso Wangi: autonomoetan izena emoten daben bost kanpotarretik bi txinatarrak dira. Espainiarren artean ehunekoa askoz txikiagoa da, eta ez da osotasunaren % 3ra heltzen (2010ean 150.000 ziran).\nBaina, Schengen esparruan (Espainia barruan dago) bisaduen ganeko arauak sano gogorrak dira, eta ez da erraza Xibanyara sartzea. Horregaitik, Qingtianen gero eta negozio gehiago dagoz, batzuetan legez kanpo bada be, eskatzaileak beharrezko baldintzak betetea lortzen dabenak. Egia da tranpati batzuk egon badagozala. Gainerakoei ospe txarra emoten deutsie, onartzen dau Segurak. Zorionez, gero eta gitxiago dira, eta badakigu zelan bereizi. Pasaporteen eta beste agiri batzuen faltsotzeak behera egin dabe Shanghain. Edozelan egindakoak dira, sano txarrak, dino brometan konsulak.


Gabonetan;aza, bakailaoa eta intxaur-saltsa - Ahotsak.eus\nGabonetan;aza, bakailaoa eta intxaur-saltsa\nGabonetan;aza, bakailaoa eta intxaur-saltsa
Gabonetan familia elkartu eta afaria egiten zuten. Aza, bakailaoa, konpota eta intxaur-saltsa jartzen zituzten. Azken hau zer izaten zen azaltzen du. Eguneroko otorduetan babak, azak, etab. jaten zituzten.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ELG-029-028 kodeko bideoa nahi duzula aipatzea: ahotsak@ahotsak.eus\nGabonetan familia elkartu eta afaria egiten zuten. Aza, bakailaoa, konpota eta intxaur-saltsa jartzen zituzten. Azken hau zer izaten zen azaltzen du. Eguneroko otorduetan babak, azak, etab. jaten zituzten.\n-Gabonetan zeoze berezixa eitten zan?\n-Gabonetan bai. Gabonetan beti afari... Famelixia juntau ta. Ez oingo moduko gauzak. Orduan ez euan entremesik eta. orduan azak ipintzen zian.\n-Orduan ze zan janari berezixa, azia?\n-Azia ta. Gbon-gabian azia, "olixo-azia" esaten jakon; gehitxuao botatzen jakon itxuria ta edarraua egoten zan. Ta gero bakaillaua ta intxaur-saltsia ta konpotia.\n-Intxaur-saltsia. Zuk ez dakizu hori zer dan eta. Gurian urtero itten da oin be, nik urtero itten dot Intxaur-saltsia. Ogixa, intxaurrak eta azukria ta kanelia. Egosi... Ta gero konpotia, sagarrak eta okan-pasak edo aillegatzen zana. Ta azkenian gure alabiak, e, "Bueno, honen gaiñian ez dou jan bihar hori" ta ba... Nere anaia Eibarren egon zan bai urte askuan biharrian ta gero ba nereana etorri zan. Ta beti azia bihar izaten eban, egunero ipintzen azia igual eta, "bueno, gaur gaberako ez dou ipini bihar, eguardixan janda dao azia". "Akabo!, joan zian gabonok, azaik be ez!". Ta karakolak be bai, karakolak be etxian batzen zien orduan eta karakolak be ipintzen zien.\n-Eta egun normaletan zer?\n-Egun normaletan ba goizian jaiki ta babia. Apartau babia ta babak ipini.\n-Egunero, jeneral, jeneral egunero. Orduan lentejia ta ez gekigun guk zer zan be ta.\n-Babak. Eta azak parian baegozen ta ordai puxketatxo bana. Gero oin kolesterola ta. Bai ba, orduan ez [...] kolesterolik be egoten, justuan jaten giñuan eta, neurrixan.\nArtzain bizia neguan Kalifornian\nGoserik ez; kafea eta txokolatea estraperloan\nEguerdian indabak egunero\nArroketan bainatzen eta lapa bila


eajpnvgipuzkoa | Gu, Emakume Abertzaleak - eajpnvgipuzkoa\nGu, Emakume Abertzaleak\nEz gara aurrenekoak, izan ziren haien ondorengoak baizik. Gure aurreko emakume abertzaleen ezpaletik gatoz belaunaldiz belaunaldi eta haiek zuten herri-sena eta kemena berritu nahi dugu XXI. mendean, Eusko Alderdi Jeltzalearen politikagintzari gure ekarria eginez eta oraingo gazteengan euskaldun abertzale izateko irrika piztuz. Ez ditugu gure alabak eta semeak analfabeto politiko nahi, azken modako edozeinen arabera dantzan. Ez horixe. Abertzale izaten ikasi egiten da eta sinetsita gaude abertzaletasunari etxean hesi sanitario bat jartzea, kalterako besterik ez dela gure umeentzat eta herriarentzat. Esaten da Euskadik gazte prestatuak behar dituela lanerako gizaldi berrian. Hala da. Eta politikan ere gauza bera: gazteak abertzaletasunez jantziak behar ditu Euskadik, etxeko oinarrien gainean jasotakoak, kalean zaildutakoak, maila akademikoan aberastutakoak.\nGuk, Gipuzko Buru Batzarreko emakumeek, ez dugu etxetik bota euskal politika ezta botako ere, are gutxiago gure umeak apolitikaren kale gorrian utziko, abertzaletasunean hezi gabe, jakinik Euskadirako garai erabakigarriak datozkigula. Halako batean politikak gazteen atea joko du, eta orduan zer? Sare sozialetako aztien edo auskalo ze interesek harrotutakoen atzetik joaten ikusi behar ote ditugu gure alaba-semeak, etxeko eskola politikoa falta izan dutelako? Suharra da politika, badakigu, eta horregatik abertzaleon lanetako bat da elkarrekiko begirunea eta elkarrizketa erakustea. Abertzaleak bai baina ez nolanahi eta nolanahikoak. Gure aukera erakutsiko diegu gazteei: Eusko Alderdi Jeltzalea.\nGu, Gipuzkoako emakume burukideak, Eusko Alderdi Jeltzalean ez gaude ezpain gorriak jartzen ditugulako. Eusko Alderdi Jeltzalean gaude Euskadi askatzeko grina kutsatu zigutelako, etxetik hasi eta batzokietan ikusten genituen emakumeek erakutsi zigutelako Euskadi dela gure aberria eta bere askatasuna dela gure ametsa. Ez daukagu ahazteko ez bazter uzteko, eta testigu hau altxa nahi dugu Emakumearen Nazioarteko Eguna gainean den honetan.\nHoriek horrela, printzipio eta konpromiso hauek aldarrikatu nahi ditugu gaur ere, Eusko Alderdi Jeltzaleak emakumeei omenaldia egingo dien egunean:\nEuskadi da gure Aberria eta jatorriz eta borondatez bat den herria osatzen dugu, bere buruaren jabea, eta ez dugu beste inoren subiranotasunik onartzen.\nEuskara da gure herriko hizkuntza eta maite dugu. Euskara gutxiesten duen abertzaletasuna, gatz gezatua bezalakoa da: alferrikakoa. Gu, emakume abertzale izanik, euskaraz biziko gara lehenengo hitzetik hasita. Euskaraz ondo egitea defendituko dugu, ez nolabait eta nolanahi, euskaraz ondo egitea baita euskaldunok behar dugun begirunea.\nEuskadi indartu eta defendituko dugu gabiltzan toki eta esparru guztietan, emakumeon sormenez eta ahalmenaz. Guk etxea zainduko dugu, etxeko suan berotzen delako abertzaletasuna, etxetik hasten delako euskaldun izaten eta etxetik zabaltzen delako herria maitatzea.\nMundu zabaletik gure artera datozenei esan nahi diegu, “ongietorri”. Jatorrizko erroak zaindu ditzatela eta lur berrian sustraitu daitezela. Emakumeak prest gaude: lagunduko diegu Euskadin sustraitzen eta euskaldun berri izaten.\nEmakumeak gizarte bidezkoa eraikitzeko gaude. Inor ez gara beste inor baino gehiago. Bereizketarik onartzekotan, ezintasunen bat dutenen aldekoa izango da jaiotzaz datorkiolako edo bizitzako gorabeherek eraginda. Emakumeok arreta berezia jarriko diogu ahulenak eta behartsuenak babesteari eta ezin bizitik eta gerrateetatik ihesi datozenak duin hartzeari. Herri-eginbeharra da eta gure gizatasunaren neurria.\nEuskadin gehiegi sufritu dugu indarkeria eta giza duintasuna urratzen duen jokaera. Ideologia suntsitzaileei aurre egingo diegu, gure aurrekoek bezala. Ez dugu onartuko indarkeriazko kulturarik ez etxean ez kanpoan, ez politikan ez gizarteko esparruetan. Gure esku dagoena egingo dugu handiak txikia ez zapaltzeko, bere duintasuna eta askatasuna defenditzeko, bai emakumeak direnean bai gizonak, eta bai herriak, bereziki eta lehenik Euskadi.\nEuskadiren historiaren trenean goaz eta joan nahi dugu, bakoitza bere lekuan eta denok bide beretik Euskadiren independentziarantz. Emakume izanik, gure onena emango dugu EAJk garatzen duen abertzaletasunak Europari eta historiari bere betea eman diezaion: erabakitzeko eskubide demokratikoa, herri baten askatasuna paperezko bozken bidez irabaztera goazelako, ez bonben bidez, ez odola isuriz.\nEsan bezala, XXI. mendean badugu nora begiratu. Orain ehun urte emakume abertzaleak aitzindariak ziren eta haien bidea aitortu eta goraipatu nahi dugu, hezkuntzan, kulturan, hizkuntzan, justizia sozialean eta iragarpen politikoan bizi-bizi esku hartu zutelako, Europara erne. Gero, diktadurako urte ilunetan euskal nortasunari eutsi zioten eta Franco hil ondoren, batzokietan buru-belarri ekin zioten emakume haiei gure miresmena eta esker ona. Gora Euskadi askatuta!\nEdurne Sansinenea, Idoia Elorza, Lourdes Jauregiberri, Irune Berasaluze, Begoña Tolosa eta Ainhoa Usandizaga\nEAJ-PNVren GBBko burukideak


Ekosistemen eta giza ongizatearen arteko harremana aztertzeko proiektuaren errekonozimendua jaso du\nBizkaiko Foru Aldundiak eta UPV/EHUko Garapen Iraunkor eta Ingurumeneko Hezkuntzari buruzko UNESCO Katedrak UNESCOren errekonozimendu ofiziala jaso dute “Milurteko Ekosistemen Ebaluazioa Bizkaian” proiektuaren lehenengo lan-proiektua aurkeztu eta gero. Nazio Batuen Erakundeak eskerrak eman dizkie proiektuaren bultzatzaileei eta “aprobazio ofiziala jaso dutelako pozik” agertu dira. Gaineratu dute proiektu hau “aberasgarria” izango dela “planeta osoan egiten ari diren ebaluazio azpiglobalentzat”.\nIkerketa-proiektu honek giza ongizatearen eta ekosistemen osasunaren arteko harremana aztertzen du. Pertsona guztiak naturaren eta ekosistemek eskaintzen dizkiguten zerbitzuen mende gaudela bizitza osasungarria eraman ahal izateko abiapuntutzat hartuta, ikerketa-proiektu honen helburua Bizkaiko Lurralde Historikoari buruz dagoen ezagutza handitzea kapital naturala hobetzeko eta ingurumenaren gaineko eragin negatiboak murrizteko. Laburbilduz, ekosistemen erabilerari eta giza ongizateari buruzko erabakiak hartzea hobetzen laguntzen duten oinarri zientifikoak sendotzea.\nGure ekosistemetako inpaktuek lurraldean eragina duten oraingo politiken inpaktuari erantzuten diote eta jardunaldiak erantzuteko egon daitezkeen aukerak aurkeztu nahi ditu, hauek kudeatzaileentzat lagungarri izateko gure ongizatean eragiten duten erabakiak hartzeko orduan. Ingurumeneko Foru Diputatu Iosu Madariaga jaunak azaldu du “ikuspegi berria dela ezagutza zientifikoa sendotzearen aldeko apustua egitea eta adostasun zientifiko zabalak bilatzea laguntza-oinarri gisa erabakiak hartzeko orduan, eta horrela giza ongizatea etorkizunari begira bermatzeko ekosistemen babesa eta erabilera iraunkorra hobetzea”.\nBizkaiko kapital naturala hobetzea\nLurralde osorako basoaren zerbitzuak aztertuko dira. Bestaldetik, azterketarako lau gune aukeratu dira: Urkiola, Lea, Urdaibai eta Bilbo Metropolitarreko Gerriko Berdea. Horietako bakoitzean hainbat funtzio eta zerbitzu aztertuko dira:\nUrkiola: Basoak, karst (ura, higadura, karbonoa)\nLea: Landazabal atlantikoaren hornidurako zerbitzuak eta ekosistema ibaitarra.\nUrdaibaiko estuarioa: Kostaldeko ekosistemak, hondartzak, padura eta ibarrak.\nBilbo Metropolitarreko Gerriko Berdea: Hiribarruko eta perihiriko sistemaren kultur zerbitzuak.\nEkosistemak edo paisaiak eta giza ongizatearekin duten harremana aztertzeko ariketa hau Euskadin egiten den lehena da. 371.000 euroko aurrekontua du, Bizkaiko Foru Aldundiak UPV/EHUko Garapen Iraunkor eta Ingurumeneko Hezkuntzako UNESCO Katedraren alde eman duena 2008-2010 hirurtekorako.


Aintzatespen berria Bilboko Arte Ederren Museoko argitaratze lanari\n16|05|25 Aintzatespen berria Bilboko Arte Ederren Museoko argitaratze lanari\nMensajes desde la pared: carteles en la colección del Museo de Bellas Artes de Bilbao (1886-1975) katalogoak 2015ean Argitaratutako Liburu Onenen bigarren saria jaso du, Arte Liburuen modalitatearen barruan.\nHezkuntza, Kultura eta Kirol Ministerioak 2015. urtean Argitaratutako Liburu Onenen Sariak ezagutarazi ditu –atzo, maiatzaren 24an ebatzitakoak–; sari horien helburua da liburuen edizioa aintzatestea eta suspertzea. Horretarako, adituz osatutako epaimahai batek 123 obra baloratu ditu, sei kategoria hauetan banatuta: Artea, Liburuzaletasuna, Faksimileak, Haur eta Gazteentzakoak eta Lan Orokorrak eta Dibulgaziokoak.\nSaria, hornikuntza ekonomikorik gabekoa, ospe handikoa da, eta argitaratze-lana aintzatesten du. Saritutako liburuak nazioarteko liburu azoketan erakutsiko dira, hala nola LIBERen (Bartzelona, 2016ko urriaren 12tik 14ra) eta ehun urte bete dituzten Frankfurteko (2016ko urriaren 19tik 23ra) eta Leipzigeko (2017ko martxoaren 23tik 26ra) azoketan. Ondoren, Leipzigeko German Book and Type Museum erakundeari dohaintzan emango zaie.\nMensajes desde la pared: carteles en la colección del Museo de Bellas Artes de Bilbao (1886-1975) [Hormako mezuak: Bilboko Arte Ederren Museoko bildumako kartelak (1886-1975)] katalogoa, Euskal Herriko Unibertsitateko Artearen Historia eta Musika Sailako irakasle Mikel Bilbao Salsiduaren idatziak barne hartzen dituena, izen bereko erakusketarako (15/10/06-16/01/18) argitaratu zuen museoak. BBKren babesari esker, museoko kartelen funts historikoko berrehun lan baino gehiago erakutsi zituen lehenengo aldiz.\nBBK-Museoa 2008/2009 bekari esker Mikel Bilbao Salsiduak egindako azterketatik abiatutako entsegu sakonaz gain, museoko Argitalpen Sailak plazaratutako katalogoak Grafik estudioko Mikel Ibarluzearen diseinua izan zuen, bai eta Estudios Durero eta Grafilur enpresetako fotomekanikako eta inprimatzeko zerbitzuak ere, hurrenez hurren; izan ere, museoak enpresa horiekin kolaboratzen du duela zenbait urtetik.\n2013an, museoak sari berdina jaso zuen orduan, baina hirugarren lekuan geratu zen, Goya. Estampas de invención. Caprichos, Desastres, Tauromaquia y Disparates [Goya. Asmatutako estanpak. Kapritxoak, Hondamendiak, Tauromakia eta Burugabekeriak] izeneko katalogoarekin, Aragoiko maisuaren estanpei eskainitako erakusketarako (12/06/11-12/09/23) argitaratu zena.\nKatalogoa online dendan 2012an ondoen Editatutako Liburuen Saria "Hormako mezuak" erakusketa


Irekia Eusko Jaurlaritza - Gobierno Vasco :: Lezetxikiko besahezurra, Euskadin aurkitu den giza hezurrik zaharrena\nLezetxikiko besahezurra, Euskadin aurkitu den …\n\nJoxean Muñoz sailburuordea, Concepción de la Rúa eta Jesus Altunarekin, Donostiako Goaz Zentroko prentsaurrekoan, ikerketaren emaitzak ezagutarazi baino lehen Iturria: Irekia\n\nLezetxikiko besahezurra, Euskadin aurkitu den giza hezurrik zaharrena Iturria: Irekia\n\n\nHumeroari egin berri zaizkion datazio probek gutxienik 164.000 urteko antzinatasuna ematen diote\nPenintsulan datatu den giza hondakinik zaharrena ere bada, Atapuerkan aurkitu direnak salbu\nHumeroa Lezetxikin aurkitu zela 50 urte bete berri dira aurten\nJose Migel Barandiaranek eta Jesus Altunak Arrasateko Lezetxiki haitzuloko indusketetan 1964an aurkitu zuten giza humeroa, duela 50 urte beraz, Euskadin orain arte aurkitu den giza hondakinik zaharrena da, baina baita Penintsulako zaharrena ere, (Atapuerkan aurkitutakoak izam ezik). Halaxe baieztatu du hezur horren lagin bati Australian egin zaion probak. Uranioaren serieen bidez burututako datazioaren arabera 164.000 urte (+/-9.000 urte) ditu besahezurrak gutxienik. Humeroa, Behe Paleolitiko arokoa, Eusko Jaurlaritzaren Goaz Zentroan dago gordea, Donostian (Gipuzkoako Ondasun Arkeologikoa eta Paleontologikoa Zaindu eta Ikertzeko Zentroa), eta Eusko Jaurlaritzaren Kultura Ondarearen Zentroak eman du datazioa egiteko laguntza ekonomikoa.\n35 urte inguruko neandertal aurreko gizaki batena da Lezetxikiko humeroa –emakumea ziurrenik-. Lehenago ere eginak zitzaizkion hainbat datazio-proba, baina orain arte ez zen emaitza onik lortu. Horregatik, pieza garrantzitsu hau datatzeko nahia bizi-bizi zegoen, aurkitu zenez geroztik. Koro Mariezkurrenak, 2009tik Goaz Zentroaren zuzendari denak, lehentasunezko helburutzat hartu zuen datazioa, are gehiago aurkitu zeneko 50. urteurrena iristear zenean. Beraz, Lezetxikiko hezurraren datazioa bultzatu zuen.\nHorrela, Goaz Zentrua Rainer Grün-ekin jarri zen harremanetan. Australiako Unibertsitate Nazionaleko aditu honek nazioarteko errekonozimendua du Geokronologian, eta eskarmentu luzea uranioaren serieen bidez egiten diren datazioen ikerketan. Hauxe jo zen humeroa datatzeko metodo egokientzat. Datazio hau, goranahi handiagoa duen proiektuaren lehen fasea da, DNAren analisia ere bere barne hartzen baitu proiektuak. DNA-analisi hauek hezurrari buruzko datu gehiago ezagutaraziko dituzte: gizaki honen filogeniaz datu berriak ezagutuko dira (beste talde batzuekin dituen harreman genetikoak), bai eta emakumea ala gizona ote zen ere.\nUranioaren serieen bidezko datazioa\nAblazio-laserraren bidez, zenbait neurri hartu dira humeroaren zeharkako sekzio bateko lau eremutan. Honi esker isotopo honek (uranioak) hezurrean duen adsortzio eta difusio prozesua aztertu ahal izan da. Metodo honek uranioa hezurraren barnera noiz migratzen den ezagutzea ahalbidetzen du. Lurperatu eta gutxira gertatzen da hori, baina oszilazioak izaten direnez, lortutako data gutxieneko adinaren estimazioa da.\nGainera, azterketa morfometrikoa ere burutu da, eta honek agerian utzi du Lezetxikiko humeroak kidetasun handia duela Erdi Pleistozenoko giza fosilekin, Atapuercako Sima de los Huesosekoekin esaterako. Hauek dira neandertalen aurretiko Europako biztanleak.\nGaur egun, eztabaida handia dago aldi horretako Europako biztanleen gainean, eta eztabaida hori piztu egin da azken hiru urteotan jasotako datu genomikoen ondotik. Datu berri horiek are interes handiagoa ematen diote Lezetxikiko humeroari. Datazioaren ondoren, Goaz Zentroak hezurraren genomaren sekuentziazioa burutu nahi du, DNA hondakinak gordetzen dituela egiaztatu ahal izan baita. Bere antzinatasuna dela-eta, DNA aztarna horiek oso degradatuta daude.\nBeraz, ondoriozta daiteke, uranioaren serieen bidezko datazio zuzenak Lezetxikiko humeroaren kronologiaz zegoen eztabaida argitu duela, eta egun, Lezetxiki dela Euskadin aurkitu den giza hondakinik zaharrena. Era berean, Penintsularen iparraldean, Atapuercako Sima de los Huesosekoen kronologia baino beranduagokoa da. Kidetasun morfologiko handia du Lezetxikikoak fosil haiekin.\nIkerketa hau burutzeko baimena eta laguntza ekonomikoa Eusko Jaurlaritzaren Kultura Ondarearen zentroak eman ditu.\n50 urteko historia\nAurten bete da mende erdi Euskadin orain arte sekula aurkitu den giza hondakinik zaharrena aurkitu zenetik. Arrasateko Lezetxiki haitzuloan izan zen. 60koen hamarkadan Jose Migel Barandiaran eta Jesus Altuna indusketa lanak egiten ibili ziren bertan. Honela jaso zuen gertaera Barandiaranek bere egunerokoan, 1964ko abuztuaren 12 eta 20an:\n“12n eguna. Bazkal ondoan Altuna etorri zatak bere motoarekin eta biok etorri gaittuk bereala Gesalibar’era”.\nIzan ere, Altunak eraman ohi zuen Barandiaran bere Vespan hartuta, burutzen ari ziren indusketetara, bien fardel eta guzti: bataren maleta eta bestearen zorroa. Honela jarraitzen du Barandiaranek egunerokoan:\n“20n eguna. Arratsaldean Donosti’ra Intxausti’tar Jokinen alaba batayatzera. Bitartean Lezetxiki’n nere lagunak gizaezur bat arkittu die, Moustier arokoa edo lenagokoa”.\nEgiazki, arratsalde hartan On Jose Migelek alde egin behar izan zuen aztarnategitik, aipaturiko bataioa zela-eta. Jesus Altuna eta beronen ikasle bat gelditu ziren indusketan. Haitzuloko estraturik sakonenean ari ziren lanean, eta bertan azaldu zen Lezetxikiko giza humero ezaguna. Gauean, aurkikuntza Barandiarani erakutsi ziotenean, haren pozaren lekuko izan ziren.\nBesahezurra Bartzelonako Unibertsitatean Antropologia irakasle zen Jose Maria Basabek ikertu eta Munibe aldizkarian argitaratu zuen. Ondoren, Euskal Herriko Unibertsitatea sortzearekin, Bilbora etorri zen Basabe katedra hori bera hartzera. Concepción de la Rua izan zuen bertan ikasle kuttun, eta honek betetzen du gaur egun irakasle izan zuenaren katedra. Jesus Altuna eta Concepcion de la Rua ari dira orain hezur hau eta beroni berriki egindako ikerketaren emaitzak aurkezten.\nAurkikuntzaren ondoren, Altunak Londresko Goekronologia laborategi batera bidali zuen hezurraren lagin bat 1969an. Kenneth P. Oakley ari zen bertan uranioaren serieen bidezko datazio lanetan, baina ezin izan zen emaitzarik lortu. Hala ere, beti susmatu izan da 130.000 urte baino gehiago izan zitzakeela, Lezetxikiko estraturik sakonenean aurkitu baitzen humeroa.\nLezetxiki_aurkezpena.JPG 900 KB (JPG)\nbarandiaran_eta_altuna_1963... 6 MB (jpg)\nlezetxiki_humeroa.jpg 2 MB (jpg)\nlezetxiki_humeroa_.jpg 2 MB (jpg)\nJesus Altuna, Concepción de la Rúa\nKarlistaren Torka Europako lurpeko laugarren barrunbea da, eta munduko lurpeko barrunberik handienetakoa, eta jada badu bere liburua\nEDIKTUA, ezkontzaz kanpoko seme-alabentzako neurrietarako 95/2016 prozeduraren ondoriozkoa.\nEDIKTUA, adostasunik gabeko dibortzioari buruz bideratutako 629/2015 prozeduraren ondoriozkoa.\n2/2017 Foru Dekretu-Araua, martxoaren 28koa, hiri-lurren balio gehikuntzaren gaineko zerga aldatzen duena.


Irauten jakin duen polizia\nBi mende luzeko historia du, baina apenas den ezaguna. Ez bederen Arabatik kanpo. 225 urte bete berri ditu Miñoigoak, Arabako Foru Aldundiaren menpeko polizia taldeak. Euskal Herriko Polizia zaharrena da, eta inguruko herrialdeetako Poliziarik zaharrenetarikoa. Haatik, nahiko ezezaguna da.\nAraban bakarrik lan egiten dute. Eta kopuruan gutxi dira. Horren ondorioz, haien egitekoa ez da oso begi bistakoa. Miñoiak polizia ezezagunak dira euskal herritar gehienentzat, baita arabar askorentzat ere. Haren historian murgilduz gero, erraz uler daiteke zergatik ez duen oihartzun handirik herritarren artean. Sorreratik bertatik gorabehera handiak izan ditu Miñoigoak, bai kideen kopuruan, bai baliabide eta eskumenetan. Urteen joan-etorrian etengabeak izan dira aldaketak polizia taldearen barruan, eta unean uneko egoera politikoak eskatuta moldatu behar izan du haren egitekoa. Gorka Martinez historialariak azaldu du: «Lurraldearen egoera politikoak ez ezik, diputazioaren baliabide ekonomikoek ere baldintzatu dute miñoien egoera, foru erakunde batentzat ez baita batere merkea indar armatu propio bat izatea».\nAzken aldaketa garrantzitsuena 1992an izan zuen: EAEko Polizia Legearen ondorioz, Ertzaintzaren atal bat bilakatu ziren miñoiak. Gaur egun, 85 miñoi daude lanean; horietatik hamabi baino ez dira emakumeak. Miñoiak dira, baina izatez denak dira ertzainak. 2016an hartu zuen erretiroa benetako azken miñoiak, hau da, diputazioak ateratako oposizioen bidez miñoi egin zen azken poliziak. Harrezkero, miñoi izan nahi duen orok ertzain izan behar du.\nErtzaintzan integratu zirenetik, menpekotasun bikoitza dute miñoiek. Batetik, funtzionala, Arabako Foru Aldundiaren aginduz lan egiten dutelako, eta, bestetik, organikoa, Ertzaintzaren atal bat direlako. Egun, lau dira miñoien eginkizunak, legeak hala jasota: foru erakundeen, agintarien eta ondarearen segurtasuna bermatzea; errepideetako garraioa ikuskatzea; ingurumen arloan laguntza lanak egitea; eta larrialdi zerbitzuak eskaintzea, aldundiko Koordinazio Zentroaren baitan.\n«Arabako historiari eta ohiturei hertsiki lotutako Polizia da, eta lurraldearen idiosinkrasiarekin bat egiten du». Historiak erakutsi du Araban «guztiz errotutako» Polizia dela, Martinezen aburuz. Sortu, berez, 1793an sortu zen Polizia gisa, baina jatorria askoz lehenago dauka: 1200. urtean Arabako ermandadeetan eratu ziren kuadrilleroak miñoien aitzindaritzat jotzen dira. Erdi Arotik XVIII. mendera arte iraun zuten kuadrilleroek eta bi egiteko nagusi zituzten: gaizkileak harrapatzea eta Araban «ordena publikoa» zaintzea. «Tentsio handiko garaia zen hura, gizartean desberdintasun handiak zeuden, pobrezia eta marjinazioa nagusi ziren, eta herritarrek delinkuentziara jotzen zuten bizirik irauteko».\nDelinkuentzia borrokatzea izan zen kuadrillero haien egiteko nagusia, eta, gerora, haien lekukoa hartu zuten miñoiek funtzio berberak betetzen hasi ziren. Miñoiak ere gerra garaian jaio ziren. Euskal Herrian ez zen giro XVIII. mendearen amaieran: Espainia eta Frantzia elkarren aurkako gerran murgildu ostean sortutako gatazka armatu askok giza hondamendia eta ekonomiaren gainbehera ekarri zituzten Euskal Herrira. Eta gerra hark ataka zailean harrapatu zuen Araba; herrialdeko ekonomia geldialdian zegoen, eta, krisiaren ondorioz, delituak ugaritu egin ziren, batez ere kontrabandoarekin eta bidelapurretarekin lotutakoak.\nHoriek horrela, 1793ko azaroaren 23an Arabako Batzar Nagusiek dekretuz agindu zuten«gaizkileei» jazartzea, eta asmo horrekin eratu zen ermandadeko kuadrilleroen konpainia berri bat: Miñoiak deiturikoa. «Funtsean kuadrillero ezberdinen batasun antzeko bat izan zen, polizia talde txiki batzuen arteko elkarlana», azaldu du Martinezek.\nHasierako Miñoigoa 33 kidek osatu zuten, baina herrietako bizilagunen laguntzaz baliatzeko baimena ere bazuten, beharrezko ikusiz gero. Arabako foru Polizia izan zen sortzen lehenetarikoa, baina garai berean eratu zituzten beste lurralde batzuek beren indar armatu propioak ere: XVIII. eta XIX. mendeetan sortutakoak dira Bizkaiko miñoiak, Gipuzkoako eta Valentziako mikeleteak eta Kataluniako Mossos d'Esquadra, besteak beste.\nMiñoien historia beti egon da lotuta aldaketetara eta gorabeheretara. Polizia gisa desagertu ere desagertu izan da une jakin batzuetan, baina, desagertu izan den moduan, berriro eratu izan da. Haatik, mikeleteen kasuan ez bezala, miñoiek gaur arte iraun dute. «Arabako Diputazioaren menpe egoteak bermatu egin die irautea», azaldu du Martinezek.\nIzan ere, miñoiak sortu ziren unetik bertatik Espainiako Gobernua haien kontrola eskuratzen saiatu zen, baina ez zuen lortu. Aldundiak lan egin zuen Polizia bere menpe izateko, eta, haren etorkizuna bermatu ahal izateko, gero eta eskumen gehiago eman zizkion. Martinezek azaldu duenez, XIX. mendetik aurrera miñoiak gero eta eskumen gehiago lortuz joan ziren, eta ordena publikoa kontrolatzeaz harago, presoak espetxe batetik bestera aldatzeko lanak egiten hasi ziren, eraikinak zaintzen, bidezidorrak kontrolatzen, sekretupeko komunikazioak jakinarazten, iruzur fiskalari jazartzen,...\nPolizia armatua izanik, hainbat gatazkatan ere parte hartu zuen, tartean, Kubako gerran eta karlistaldian. Gatazkez harago, bestelako zereginetan ere aritu dira miñoiak: esaterako, Garoñako zentraleko erreaktore nuklearraren eskolta lanak egin zituzten 1968an.\nMiñoiak, otsoaren aurkako nekazarien protesta batean, 2011. Juanan Ruiz / Foku\nHainbat mugarri dira aipagarriak miñoien ibilbidean. Lehena, 1876an foruak abolitu zituztenekoa, miñoien kopurua izugarri gutxitu zelako eta desagertzeko zorian egon zirelako. Bestea, 1936ko gerran, haien egitekoak izugarri murriztu zirelako: eraikinak zaintzera, protokolo ofizialetan egotera eta Aurrezki Kutxa Probintzialaren sukurtsalak kudeatzera mugatu zen euren lana.\nEAEko estatutuaren onarpenarekin etorri zen beste pauso garrantzitsu bat, 1979an. Ertzaintza eratu zen orduan, eta foru polizien berrezarpena ekarri zuen horrek, miñoien zerbitzua eraberrituz. Baina aldaketa nagusia 1992.urtean iritsi zen, EAEko Polizia Legea onartu zenean eta miñoiak Ertzaintzan integratu zirenean. Erabakia polemikoa izan zen oso, Arabako polizien nahiaren aurka hartu zelako. Miñoigoaren gehiengoak Arabako Diputazioko funtzionario izaten segitu nahi zuen, eta erabaki hura erasotzat hartu zuen. Miñoiek uste zuten Ertzaintzan sartzeak haien etorkizuna kolokan jarriko zuela. «Foru polizia gisa desagertzeko arriskua ikusi zuten, eta kezkatuta zeuden etorkizunarekin», Martinezek dioenez.\nKalera ere eraman zituzten protestak, eta hainbat alderdiren eta herritarren babesa jaso zuten. Unidad Alavesa alderdiak, esaterako, sinadura bilketa egin zuen miñoien alde: 24.000 sinadura bildu zituzten lurraldean. PPk harago jo zuen, eta Espainiako Auzitegi Konstituzionalera eraman zuen auzia, EAEko Polizia Legearen zenbait artikuluren aurkako errekurtsoa aurkeztuta. Bi argudio nagusi erabili zituen PPk helegitea aurkezteko: alde batetik, Polizia Legearen artikuluek Espainiako Konstituzioaren eta EAEko Estatutuaren zenbait atal urratzen zituztela, eta besteak beste, «Arabako instituzio historiko gisa» miñoiei zegozkien funtzio tradizionalak murrizten zituela. Eta beste alde batetik, Poliziaren Legeak miñoien «jatorrizko edukia husten» zuela. Konstituzionalak, baina, ontzat jo zuen miñoiak Ertzaintzan sartzea eta ebatzi estatutuak ahalmena zuela EAEko foru poliziak bakar batean biltzeko.\nErtzaintzan integratzeak ekarri zuen, neurri handi batean, miñoien funtzioak ongi definitzea. Lege euskarria eman zion Poliziaren egitekoari. Besteak beste, bigarren mailako errepideen trafikoaren eta garraioen kontrolean Ertzaintzak eta Miñoigoak dituzten eskumenak ongi definitu zituen, bi polizien arteko koordinazioa bermatu zuen, eta horrekin batera, miñoiek lan egiteko beharrezkoak dituzten baliabideak eta formakuntza hobetu zituen.\n2011ko maiatzean, miñoiek urrats berria egin zuten espezializaziorantz, eta Araban ingurumenaren aurka gertatzen diren delituen zaintza eta prebentzio lana egiten hasi ziren. Arrantza, ehiza, legez kanpoko zabortegiak, isuriak, animalia basati zein abereak, natur parkeak... Gai horien zaintzan espezializatu zen miñoi talde bat, eta ordutik esparru horietan lan egin dute.\nJanzkeran ere aldaketak ekarri zituen Ertzaintzan sartzeak. 2017an aldatu zieten uniformea miñoiei, eta ordura arte erabiltzen zuten kaki edo marroixka kolorekoa betiko laga zuten, ertzainek erabiltzen dituzten urdin eta gorri koloreekin janzten hasteko. Foru armarria eta Miñoiak hitza ageri dira haien jantzietan, Ertzaintzatik bereizteko. «Orain zailagoa da ertzainak eta miñoiak bereiztea, baina hor daude, eta lan egiten jarraitzen dute», dio Martinezek.\nJada 225 urte dira, baina inor gutxik daki zenbat gehiago izango diren. Ibilbidea hain gorabeheratsua edukita, miñoien etorkizuna zein izango den aurreikustea ez da erraza. Joan den azaroan, urteurren ekitaldietan, Miñoigoaren etorkizuna bermatuta dagoela azpimarratu zuen Iñigo Urkullu Eusko Jaurlaritzako lehendakariak: «Guri dagokigu datozen belaunaldietarako polizia erakunde hau arabarrak harro egoteko arrazoi izaten jarraitzen laguntzea». Martinezek ez du argi miñoiek geroa ziurtatua dutenik: «Egoera politikoaren eta ekonomikoaren araberakoa izango da. Argi dago irautea dela polizia talde honen ezaugarri nagusia».\nBERRIAn argitaratua (2020/01/06)


ATEAK ZABALIK!!!!! | BLOGA BLOGA MARINELA\n« HEMEN DAUDE GURE IPUINAK\nGURE AUDIO IPUINAK »\nHona hemen DBHko 2. mailako ikasleek Lhko 6. mailakoei idatzitako gutunak. Proiektu hau egiteko Prest-gara B32 ikastaroan sortutako unitate didaktikoa erabili dugu. Helburu komunitakibo argia du: 6. mailakoekin harremanetan egitea, institutua nolakoa den kontatuz. Hurrengo egunetan, 6. mailakoek irakurri ondoren elkarreragina egotea espero dugu. Ikasleak irrikaz baitaude beraien iruzkina irakurtzeko. Ikus dezagun!\nExplore posts in the same categories: DBH 2.MAILA\nThis entry was posted on otsaila 18, 2016 at 11:15 am and is filed under DBH 2.MAILA. You can subscribe via RSS 2.0 feed to this post's comments.\nLaburpen hitzak: DBH 2. MAILA, idatzizkoa, lagun arteko gutuna\n26 iruzkin on “ATEAK ZABALIK!!!!!”\n6.A mailako ikasleak Says:\notsaila 24, 2016 at 9:51 am\n6.A mailako ikasleak gara. Irakurri ditugu zuen gutunak. Eta oraindik zalantza batzuk ditugu:\n-Ez badugu amaitzen azterketa bat, saio batean, beste egun batean amaitu ahal dugu?\n-Heziketa fisikoan zer egiten duzue normalean?\n-Zenbat eta zeintzuk izango dira asignatura berriak?\n-Ikasle batzuk Gueñesen bizi gara, zer ordutan altxatu egin behar gara autobusa hartzeko?\n-Azterketak, zenbat orrikoak izango dira?\n-Zein motatakoak dira laborategian egiten diren esperimentuak? Arriskutsuak dira?\n-Nola doa mugikorren asuntoa, azaldu pixka bat?\nEskerrik asko, irakurtzeagatik eta espero dugu zuen erantzunak.\nEneritz, Ismene eta Olaia Says:\nmartxoa 3, 2016 at 8:05 am\nKaixo 6.A mailako lagunak:\n1. JAJAJAJA,ze flipatuak hori betiko amaitu da.Azterketa amaitzen ez baduzue hor konpon, beraiei berdin zaie.\n3. Asignatura berriak izango dira:Tekno eta Infor edo Frantsesa.\n5. Maisuaren arabehera, normalean azterketak 2 edo 3 orrikoak izaten dira.\n7.Mugikorrak ez dizute erabiltzen uzten, ezta patioan ere, ikusten bazaituzte mugikorrarekin kentzen dizute eta zure gurasoak bere bila joan behar dira errekuperatu nahi baduzu.\nAgur lagunak, ez egon urduri ez baita hainbesterako.\nTiago eta Gaizka Says:\nmartxoa 3, 2016 at 8:14 am\nKaixo 6. mailakoak!\nHeziketa fisikoaren galderari erantzunez,\n1. eguna(teoria): Markos(heziketa fisikoko irakaslea) klasera etorriko da eta apunte batzuk banatuko dizkizue, kirol bati buruz(historia, atalak,arauak…)\nDatozen egunetan: kirol horri buruz ariketak eta partiduak egingo dituzue\nPD:oso gutxitan daukagu denbora librea\nLaugarren galderari buruz esan dezakegu:\nZazpietan altxatu behar zarete (Güeñesekoak). Egon behar zarete 7:45ean autobus geltokian.\nSeigarren galderari erantzunez, esan dezakegu:\nLasai egon , laborategira oso gutxitan joaten gara, eta joaten garenean ez dugu esperimentu arriskutsurik egiten(ez pentsa telebistan ikusten duzuen guztia egia denik). Egiten ditugun esperimentuak oso sinpleak dira(eta ez gara likido arriskutsuekin ezta plastikozko betaurrekoekin ibiliko)adibidez: mikroskopioa erabili, objetu baten bolumena neurtu…\nEskerrik asko galderak egiteagatik, gu beti hemen egongo gara erantzuteko…\nLeire, June eta Eki Says:\nmartxoa 3, 2016 at 9:04 am\nKaixo lagunok, gu Leire, Eki eta June gara eta zuen galderak erantzungo dizkizuegu.\nIkasgaiei buruz hitz egingo dizuegu. 12 ikasgaietatik 3 berri daude:Tekno, Frantsesa eta Informatika. Teknoko irakaslea orain Javi da, baina beste urtetan egon dena Silvia da, baina orain amatasun bajan dago alabatxo bat izan duelako. Javi oso barregarria da eta batzuk txarto uzten ditu bere txisteekin. Silviari buruz, oso pertsona ona da eta berriro itzultzea nahi dugu.\nFrantsesa eta Informatika 2.mailan aukeratzen dira, hau da; erabaki ahal duzu zein ikastea. Frantsesan azterketak egoten dira eta aurten Ainhoaekin (lenguako irakaslea) egiten da. Bestetik, Informatikan ez daude azterketarik baina ordenagailuekin lanak egiten dira, nahiz eta noizean behin wi-fi ez badago patiora ateratzen garen.\nMugikorrari buruz, batzuk pentsatzen duzue mugikorra erabili ahal dela petioan, baina oker zaudete! Mugikorra ezin da erabili nahiz eta batzuk erabili atsedenaldietan. Irakasle batek harrapatzen bazaitu mugikorrarekin kendu ahal dizu eta zure gurasoek etorri behar dute haren bila.\nEskerrik asko galdetzeagatik eta ez izan beldurra DBHra pasatzeko. Oso ondo pasatuko duzue datorren urtean, eta animo!!\nAntonio eta Irati Says:\nmartxoa 3, 2016 at 9:11 am\nGu Antonio eta Irati gara!!! Eskerrik asko erantzuteagatik. Galdera guztiak erantzunda daudenez, beste gauza batzuetaz hitzegingo dizuegu.Hemen DBHn lehenengo mailan ikasgai bakoitzeko irakasle bat dago. Iraskaleak oso jatorrak dira, baina haserretzen direnean ez esan ezta hitz bat, ze bestela negatibo edo ANEXO!! Bueno 6.mailakoak, espero dugu zuek ondo portatzea gu bezala.AGUR!!!\nIker eta Bittor Says:\notsaila 24, 2016 at 3:17 pm\nKaixo berriro! Gu Iker eta Bittor gara, 6Bkoak. Gutunak irakurri ditugu eta asko gustatu zaizkigu. Eskerrik asko informatzeagatik. Zeintzuk dira zuentzako irakaslerik zorrotzenak? Ze menditara egiten da txangoa? Zenbat anexo jartzen dituzte egunean? Mila esker.\nPello eta Aketza Says:\nmartxoa 3, 2016 at 8:04 am\nKaixo Iker eta Bittor, Aketza eta Pello gara, zuen galderak ikusi eta gero erantzungo dizuegu. Irakasle zorrotzenak Ainhoa (lenguakoa ) eta Argi (euskarakoa)dira, baina Argi oso majua da .\nEz ditugu txangoak egiten mendietara, beste leku batzuetara, depende ze ikasgaitan baina txango gutxi egiten ditugu.\nOndo portatzen bazarete ez dute anexorik jartzen baina zerbait egiten baduzu, minimo bat, batzuetan anexoa jartzen dizute.\nHaizea eta Patricia Says:\nmartxoa 3, 2016 at 9:09 am\nKaixo mutilak,eskerrik asko erantzuteagatik!! Gu Haizea eta Patricia gara 2.Ako ikasleak. Zuen galderei begiratuz esan dezakegu:\n-Irakasle guztiak direla zorrotzak azterketen eta lanen inguruan baina irakasleen artean zorrotzenak gauza guztietan (lanak, azterketak, portaera, anexoak…) Ainhoa (gaztelainakoa baina uste dugu zuei ez dizuela emango) Argi (euskerakoa, ez da pertsona txarra baina oso zorrotza da euskeraz hitz egitearekin)\n-Bueno, mendietara mendietara.. ez gara joaten. Baina beste irteera politagoak daude,adibidez gu barnetegi batera joan ginen eta bertan mendi baten tontorrera igo ginen. Gure klaseko lau egun dibertigarrienak izan ziren!! Lehen mailan ere irteera batzuk egin genituen, baina ez ziren izan hain dibertigarriak. Ez kezkatu horregatik guztiok nahi dugu egun batzuk eskolarik gabe!\n-Anexoei buruz gauza asko esan ahal dizuegu. Irakasle bakoitzak bere sistema dauka, esterako, batzuk nahiago dute kanpora botatzea anexoa jarri baino lehen, beste batzuk anexoa errezago jartzen dizute, adibidez: Miguel Angelek (ingelesekoa). Jarrera txarra baduzu seguru anexoa eramango duzula etxera. Hiru anexo eta gero arratsalde bat geratuko zara eskolan 14.00-tik 16.30-tara.\nEspero dugu guk idatzi dugun testu honek zuei laguntzea eta 1.mailara lasaiago etortzea.\nAgur eta galdera gehiago badituzue hemen egongo gara.\nAroa eta Izaro P Says:\notsaila 24, 2016 at 3:22 pm\nEpa Aroa eta Izaro P gara eta irrikitan gaude institura joateko. Gure galderak honakoak dira: zein da ikasgairik zailena? Zein da irakaslerik majuena? Eskerrik asko gure galdera irakurtzeagatik eta bidalitako gutunengatik\nJon eta Izaro Says:\nmartxoa 3, 2016 at 8:49 am\nKaixo Aroa eta Izaro!!! Gu Izaro eta Jon gara eta zuen galderak erantzungo ditugu. Guretzat ikasgairik zailena Natura da baina Natura ematen duen irakaslea oso majua da. Maria Jesus deitzen da. Asko laguntzen du. Euskarako irakaslea, Argi izenakoa, oso majua eta dibertigarria da, baina bakarrik gure tutorea delako. AGUR!!!! :))))\nJhon Ander Says:\nmartxoa 3, 2016 at 8:55 am\nKaixo Aroa eta Izaro P, gu Jhon Ander eta Zuhaitz gara.Hurrengo urtean institutara etorriko zarete eta ikasgai berriak ikasiko dituzue, teknologia , infor edo frantsesa.Guretzat ikasgai zailena Mate da diferentzia askorekin , baina matezko gai batzuk errazak dira ulertzen badituzue. Agian zuei mate asko gustatzen zaizue eta agian erreza da zuentzat baina guretzat ez da erreza.Baita ere, irakasle batzuk majuak dira, adibidez:Argi (euskerako irakaslea),Miguel Angel(ingeleseko irakaslea, berarekin oso ondo pasatuko duzue),Ritxi(gizarteko irakaslea, oso jatorra da eta oso ondo azaltzen du). Espero dugu hurrengo urtean zuekin egotea!!.\nRim eta Eric Says:\notsaila 24, 2016 at 3:24 pm\nAupa. Rim eta Eric gara eta galdera batzuk ditugu zuentzako. Zer sentitu zenuten jakin zenutenean ez zenutela erepikatuko? Pintxoak aparte zeozer saltzen dute 4.mailakoek? Mila esker.\naimi eta txirrimirri Says:\nKaixo Rim eta Eric, guk bai setitzen genuen lotsa eta beldurra, baina eugun bat pasa eta gero ikusi genuen ez zela hain besterako.\n4. mailakoek ez dute saltzen gehiago, batzuetan festa egunetan bai saltzen dute zeozer.\nGomendatzen dizuegu beti bokata bat ekartzea zeren eta ia beti pintxoak erreserbatuta daude eta oso arin amatzen dira.\nAgur eta ondo pasa.\nAimi eta Txirimirri\nPAULA ETA ANDER Says:\nmartxoa 3, 2016 at 8:56 am\nKaixo Rim eta Eric, gu Paula eta Ander gara. Ba gu enteratu ginenean ez genuela errepikatuko oso ondo sentitu ginen. Beste alde batetik 4.mailakoek pintxoez aparte gauza gehiago ere saltzen dituzte. Gabonetan loteria , bonboiak eta papeletak saltzen dituzte urtero.\nMila esker galdetzeagatik, musu handi bat.\nIrati eta Haizea Says:\notsaila 24, 2016 at 3:27 pm\nKaixo lagunok! Irati eta Haizea gara, 6.B mailakoak, eta galdera batzuk ditugu zuentzako. Benito umore txarreko pertsona da? Benitoren lana zein da? Noraino ailegatu ahal dira andereñoak edo maisuak zorrotzak izaten? Zein izan da eduki duzuen zigorrik potoloena? Mila esker\nEgoitz eta Ivan Says:\nmartxoa 3, 2016 at 8:08 am\nKaixo Irati eta Haizea. Guk galderei erantzungo diegu.\n1.-Benito oso pertsona jatorra da.\n2.-Benito atezaina da.\n3.-Anexoak ipini arte ailegatu ahal dira.\n4.-Ni Egoitz naiz eta nire zigorrik potoloena ostegunean 4ak eta erditararte geratzea izan da.\nEgoitz Díez eta Iván Aguayo.\nAritz eta Asier Says:\nmartxoa 3, 2016 at 9:10 am\nKaixo Irati eta Haizea, gu Aritz eta Asier gara, erantzungo dizuegu zuen galderei.\nLehenik, Benito pertsona isila da eta oso serioa da, ez da ia inoiz ateratzen bere bulegotik.\nEskolaren mantenuaz arduratzen da: ateak zabaldu, oharrak jasotzea, takillen giltzak ( galtzen baduzu berak dauka kopia, baina ordaindu beharko duzu).\nIrakasleek ez zaituztete joko, jajajaja baina gehiegi haserretzen badituzue parte (anexo) bat eman ahal dizute eta gurasoei mezu bat bidaltzen diete.\nAritzen zigor potoloena da: kide batekin klasetik kanporatzea klase osoa (baina zorte ona eduki nuen, ez zidaten parterik jarri).\nAsierren zigor potoloena da: kanporatu ninduten klasetik esateagaitik-“esta clase es una mierda”-klase osoa egon nintzen kanpoan partearekin eta barkamena eskatu behar izan nuen parte grabea ez jartzeko.\nHugo eta Gorka Says:\notsaila 24, 2016 at 3:30 pm\nIep!! Hugo eta Gorka gara eta hona hemen gure galderak: zer esan nahi duzue 4.mailakoak txarto portatzen direla zurekin esatean? Zer egiten dizuete? Zein irakasle dira onak? Eta zorrotzak? Zenbat txango egongo dira gutxi gora behera urte osoan zehar? Zein mailetan egiten dira txango gehiago? Agur bero bat.\nmartxoa 3, 2016 at 7:58 am\nKaixo Hugo eta Gorka!\n4.mailakoak ondo portatzen dira gehienetan.\nGuztiak onak dira baina batzuetan haserretzen dira. Markos, Argi, Silvia onenak dira. Bi edo hiru txango egongo dira gutxi gora behera. 2.mailan txango gehiago daude nire ustez.\nAmaia eta Ainhoa Says:\nmartxoa 3, 2016 at 8:06 am\nkaixo Hugo eta Gorka!!! Gure ikuspuntutik,4.mailakoak nahiko ondo portatzen dira ikaskideekin,bere gauzetan daudelako.Irakasle onenak Argi eta Ritxi dira,euskera eta gizarteko irakasleak.Beste aldetik,Ainhoa eta Miguel Angel dira zorrotzenak,gaztelania eta ingelesa irakasleak.Txangoei begiratuz, 2 edo 3 egingo dituzue gehienez urte osoan.Gehienetan,txango kupuru berdina egiten da kurtso bakoitzean.Adibidez,2.mailan barnetegi batera joango zarete eta 4.mailan,azken kurtsoko bidaia bat egitera joango zarete.Beno,ondo eramatea espero dugu,agur.\nNagore eta Izaro L Says:\notsaila 24, 2016 at 3:32 pm\nIepa! Nagore eta Izaro L. gara. Galdera batzuk ditugu guk zuentzako ere. Azterketa asko jartzen dituzte? Zenbat hilabetero? Donutsarekin batera ere anexoak bidaltzen dituzte? Irakasle txarrak nora hel daitezke txarrak izatera? Ondo ibili\nEneko eta Martín Says:\nmartxoa 3, 2016 at 8:16 am\nKaixo neskatxoak! Gu Martín eta Eneko gara eta zuen galderak erantzungo dizkizuegu. Seigarren mailan baino azterketa gehiago ipintzen dituzte. Bi astero bi azterketa ipintzen dituzte, adibidez. Ez pentsa azterketa bat penkatzeagatik edo pixka bat hitz egiteagatik anexo bat ipintzen dizutela.\nHori irakaslearen araberakoa da, irakasle txarrenek bi aldiz arreta deitzen badizute anexoa ipintzen dizute, beste aldetik irakaslerik onenek ez dizute inoiz edo ia inoiz anexoa ipintzen.\nEspero dugu 1 mailan ondo pasatzea. Agur neskatxoak.\nUnai eta Andrea Says:\nKaixo, gu Andrea Rodriguez eta Unai Esnaola gara. Azterketa asko ez daude baina zailak dira. Alde batetik, azterketak egiten dira gaia bukatzen denean.Beste alde batetik, ez dute anexoa ipintzen 0 ateratzen baduzu. Azkenik, irakasleak onak dira , lasai ibili, ez zaitezte beldurtu. Agur.\nmartxoa 8, 2016 at 3:20 pm\nKaixo guztioi, zuen eskutitzak irakurri ditugu eta asko lasaitu gara. Dena dela, galdera batzuk argitzea gustatuko litzaiguke:\n– Zenbat ikasle daude klase bakoitzean?\n– Zelan daude antolatuta klaseak?\n– Zuen ustez, zein da ikasgairik zailena? Eta dibertigarriena?\n– Ba al dago ikasgai berririk Lehen Hezkuntzarekin konparatuz?\n– Zer gauza mota egiten dira laborategian?\n– Ba al dago jendearekin sartzen den ikaslerik? (Bullying)\n– Irteera asko egiten dira?\n– Egunero futbolera jolas daiteke?\n– Nolakoa da jantokiko janaria?\n– Saltzen dituzten pintxoak onak al dira? (Probatu badituzue)\nEskerrak gutaz pentsatzeagatik, harremanetan jarraituko dugu.\nBeno, agur eta hurrengo urtera arte!\nEduardo Eskartzagako 6. mailako ikasleak, Gordexola\nERETZA BERRI IKASTETXEAREN DBHko EUSKARA DEPARTAMENTUKO BLOGA Says:\nmartxoa 10, 2016 at 5:27 pm\nPentsatzen genuen ez zinetela sartuko!!!! Baina ikusten dugu txintxo-txintxoak zaretela! Bada, orain zuen galderei erantzungo diegu:\n*Gela bakoitzean 20/21 ikasle egoten gara, baina zenbait ikasgaitan ( maten, lenguan, euskaran…) bikoizketak egiten dira eta 13/14 egoten gara. Beste ikasgai batzuetan bi irakasle aritzen dira gurekin batera gelan.\n*Klaseak antolatzerakoan saitzen dira neska eta mutil kopuru bera egoten, errepikatzaile ( baldin badago) kopuru bera, Gordexolakoak, Gueñesekoak, Sodupekoak nahasten… Uste dugu hori 6. mailako tutoreek eta Ikasketa Buruak egiten dutela. Lehenengo egunean zerrendak atean jartzen dituzte, eta denok egoten gara irrikaz jakiteko norekin tokatu zaigun… Nahastea lagun berriak egiteko modu polita da.\n*Ikasgai zailak eta errazak bakoitzaren gustuaren araberakoa izaten da. Batzuek Musika maite dute, txirula jotzea gustatzen zaielako, beste batzuek Matematika, beste batzuek Ingelesa…\n* Guk aurten Teknologia ematen dugu, baina 1. mailan ikasgaiak berberak dira. Ingurune bitan zatitzen da: Natura Zientziak eta Gizarte Zientziak, baina bestela…\n* Laborategira ez pentsa egunero joaten garenik… Baina Naturako gauzak egiten ditugu: zelulak ikusi, likidoak nahastu… Laugarren mailakoek pasa den hilabetean xaboia egin zuten!\n* Bullynaren kontra IKASLE LAGUNTZAILEAK daude. Gela bakoitzean boluntarioak daude norbaiti zerbait gertatzen bazaio laguntzeko. Irakasleak horrekin oso zorrotzak dira, norbaitekin sartzen bazarete, ez dute inolaz ere onartuko.\n* Irteera asko ez da egiten, hiruhileko bakoitzean bat-edo. 2. mailan astebete joaten gara Barnetegi batera, eta 4. mailan Ikas-bidaiara ( datorren astean Saloura joango dira). Kurtsoko azken egunean hondartzara joaten gara denok, eta han monitoreekin surfa egiten dugu ( nahi duenak)\n* Bai,errekreoetan futbolean jolastu ahal dugu, baita saskibaloian, eta eskupilotan ere.Baina zelaiak eta frontoia konpartitu behar dugu denon artean eta errespetuz ibili.\n*Jantokiko janaria… Hemen prestatzen da, eta batzuentzat ondo dago… beste batzuk nahiago dugu etxera joan eta bertan bazkaldu. Baina, Gordexolakook denok geratzen gara!\n* Tortilla-pintxoak oso gozoak dira!!!!!! Berehala amaitzen dira, hain dira onak!\nBeno, lagunok laster arte! Gero eta gutxiago falta da kurtsoa amaitzeko,asko ikasi eta ikusi arteeeeeeeeee!!!!!!!\nmartxoa 14, 2016 at 11:59 am\nKaixo 2. maila, Gordexolatarrak gara berriro.\nEskerrik asko gure galderak erantzuteagatik. Asko poztu egin gara. Agur eta hurrengora arte, lagunok!\nP.D: Barkatu berandu bidaltzeagatik, baina agenda oso betea dugu.


Garraio sailak Belaskoeneako geltokia eraberrituko du - Albisteak - ETS - Euskal Trenbide Sarea\nGarraio sailak Belaskoeneako geltokia eraberrituko du\nEusko Jaurlaritzako Garraio Sailak, Euskal Trenbide Sarea erakunde publikoaren bitartez, Irungo udalerrian dagoen Belaskoeneako geltokia eraberritzeari ekingo dio urteko azken hiruhilekoan. Proiektuak 200.000 eurotik gorako aurrekontua du, eta 90 eguneko epea gauzatzeko.\nEuskal Trenbide Sareko kontratazio-organoak Alberdi Obras S.L. enpresak aurkeztutako eskaintzarik onena onartu eta dokumentazioa egiaztatu ondoren, esleipena datozen asteetan egingo da, azaroaren hasieran obrak has daitezkeela aurreikusita.\nEraberritzeko eta egokitzeko jardueren arrazoia erabiltzaileak babesten dituen markesina eta nasaren zoladura osatzen duten lauzak hondatu izana da.\nHauek dira, besteak beste, enpresa esleipendunak egin beharko dituen lanak: nasa eraistea, saneatzea eta nibelatzea, kutxatilak jartzea, nasaren ertzeko piezak eta zoladura jartzea, egungo seinaleak eta argiak desmuntatzea, egungo markesina kentzea, markesina berria hornitzea eta jartzea, argiteria- eta seinaleztapen-lineak instalatzea, eta, azkenik, pintura aplikatzea trenaren gelditze- eta segurtasun-lerroetarako.\nBelaskoeneako geltokia nasa bakar batek osatzen du, eta Hendaiarako noranzkoan dagoen geltokiaren eraikinetik sartzen da bertara.\nGeltokiko markesina eraikinaren ondoan eta nasaren lehen tartean dago. Metalezko egitura du eta polikarbonato zelularreko xaflez dago estalita, hormigoizko zutabeetan eutsita. Duela gutxi, hobekuntzak egin dira geltokiko seinaleetan eta altzarietan. Altzairu herdoilgaitzezko eserlekuak eta paperontziak instalatu dira, eta informazio-euskarriak led teknologiarekin atzera-argiztatzen dira.\n2019an, covid-aren aurretik, Topoa erabiltzen zuten 136.203 lagunek erabili zuten Belaskoeneako geltokia.


Udal eraikinen garbiketa zerbitzua burutzeko gonbidapena\nAbenduaren 24an, arratsaldeko 18:00etan, Olentzero eta Mari Domingiren etorrera izango da, plazan.\nHitzaldia abenduaren 14an\n"Mendebaldeko sahararren borroka, historia eta istorioak" ikus-entzunezko hitzaldia izango da, abenduaren 14an, arratsaldeko 19:00etan, herriko sahararren eskutik, Udaletxeko balio anitzeko aretoan.\nAbenduaren 3an euskeraren eguna izanik, Ikaztegietako Herri Eskolak, egun osoko egitaraua prestatu du. Eskola-herria lotura sendotu asmoz, festa horretan parte hartzera gonbidatu nahi ditu herritar guztiak. Ekintzak plazan izango dira eta egitaraua honako hau da: 9:00- 11:00 Ikasleek talo tailerra izango dute. 11:00-12:30 Herritarrentzat taloak salgai, 50 zent. / taloa 12:00- 12:30 Dantza emanaldia 14:30- 15:45 Euskal kirolak 15:45- 16:00 Txokolate jana Animatu zaitezte giro paregabea izango dugu eta!\nMostrando el intervalo 157 - 168 de 243 resultados.


Resident Evil: Azken atal entretenigarri bat… eta kito! — Zinema Uneak\nResident Evil: Azken atal entretenigarri bat… eta kito!\nResident Evil: Azken atal entretenigarri bat… eta kito! Resident Evil: Azken atala filmari buruzko kritika http://www.zinemauneak.eus/estreinaldiak/resident-evil-azken-atala/resident-evil-azken-atal-entretenigarri-bat-eta-kito http://www.zinemauneak.eus/estreinaldiak/resident-evil-azken-atala/@@images/poster/large\nLander Arteaga E. - 2017-02-03T06:22:19+01:00\n2002an Resident Evil filma estreinatu zenean, harrera nahiko on bat izan zuen ikusleen artean. Akzioa, zientzia fikzioa eta beldurra nahasten zuen proposamen ezberdin eta entretenigarri bat bai zen. Tamalez, hurrengo filmetan ideia horiek ez ziren guztiz mantendu eta lan guztiek ez zuten maila berdina lortu.\nHamabost urte eta lau film gehiago estreinatu ondoren, orain gurera heltzen da Resident Evil: Azken atala; istorioari amaiera bat (edo ez) emango dion ekoizpena. Aurreko filma (Resident Evil: Mendekua) jatorrizko filmetik gehiegi urruntzen bazen, azken atal honek argi ditu bere indarguneak eta bere ahuleziak; eta modu azkar batean batak indartu eta besteak estaltzen saiatzen da. Sinpletasuna berreskuratuz, baina ikusgarritasuna ahaztu gabe. Horrela, produktuaren ikusgarritasuna eta entretenitzeko ahalmena sustatuz.\nTekniko ere oso nabarmena da. Argi dituzte euren mugak eta inoiz ez dituzte zeharkatzen, baina beti ere hala duten eta ikusgarriena lortzen. Efektu digitalak asko dira eta, oro har, txukunak dira. Zonbi arruntak, hegan egiten dutenak, Erregina Gorria berria, eta abar. Denak istorioan duten funtzioa betetzen dutelarik.\nBeste alde, oraingoan ere protagonista nagusia Milla Jovovovichen Alice da. Bere indar eta abilidade guztiak mantentzen dituen pertsonaia bat, baina film honetan – eta esan bezala, bere trebetasunak ahaztu gabe – iraganak bere izaeran izango duen eragina ere ikusteko aukera izango dugularik. Ez da lehenengo pelikularen neska galdua, orain bere helburua argi duen emakume haserretu bat da.\nLaburbilduz, entretenigarria eta dibertigarria den ekoizpen bat. Zerbait gehiago behar duzue? Orduan, agian Resident Evil: Azken atala ez da zuei zuzendutako lan bat. Pelikula hau ikusteko utzi garuna zinema-aretoaren atean, ondo pasa eta irteeran berreskuratu ezazu. Proposamen honek gau bakar emango bai dizu: bi orduko entretenimendu bat… eta kito!\nOnena: Milla Jovovich eta, nola ez, Alice. Haiek dira saga honen bihotza eta indarra. Une goxo bat bizi dute bosgarren filmean pasa zuten momentu txarra atzean utzi dutela erakutsiz. Saga honen biziraupena Jovovichen eskuetan dago, bera bai da ezinbestekoa den elementu bakarra.\nTxarrena: Amaiera. Izenburu giza Azken atala duen ekoizpen batek, agian, amaiera itxiago bat izan beharko luke.\nIzenburua: Resident Evil: Azken atala\nGidoilaria: Paul W.S. Anderson\nHerrialdea: Germany, Australia, Canada, France\nAntzezleak: Ruby Rose, Milla Jovovich, Ali Larter, Iain Glen, Shawn Roberts, William Levy\nMusika: Paul Haslinger